

**ИЗВЈЕШТАЈ**

**О САМОЕВАЛУАЦИЈИ НЕЗАВИСНОГ УНИВЕРЗИТЕТА БАЊА ЛУКА**

**ПЕРИОД ОД АКАДЕМСКЕ 2019/20 ДО 2021/22**

Извјештај је резултат рада чланова Центра за квалитет Универзитета (Рјешење о именовању чланова Центра за квалитет број: 370/22 од 15.9.2022.) саставу:

1. проф.др Драгомир Кесеровић

2. Кристина Кузмановић, ма

3. доц.др Драгана Поповић

4. доц.др Александра Вученовић

5. мр Љиљана Радуловић

6. Лука Савић

7. Маријана Гајић, студент

8. Михајло Алексић, студент

***Садржај***

[I УВОДНИ ДИО 5](#_Toc141705527)

[1.Историја високошколске установе 7](#_Toc141705528)

[I СТАНДАРДИ СИСТЕМА ОСИГУРАЊА КВАЛИТЕТА 10](#_Toc141705529)

[1.Политика обезбјеђења квалитета 10](#_Toc141705530)

[1.1. Основни задаци и циљеви високошколске установе 10](#_Toc141705531)

[1.2. Планирање и контрола 14](#_Toc141705532)

[1.3. Организација и управљање 15](#_Toc141705533)

[1.4. Унутрашњи механизми за обезбјеђење квалитета 15](#_Toc141705534)

[1.5. Сврха и процедура самоевалуацијског извјештаја 16](#_Toc141705535)

[2. Креирање и усвајање студијских програма 16](#_Toc141705536)

[3. Учење, подучавање и вредновање усмјерени на студента 18](#_Toc141705537)

[4. Упис и напредовање студената, признавање и сертификовање 19](#_Toc141705538)

[5. Наставно особље 19](#_Toc141705539)

[5.1. Компетенције и број наставника 19](#_Toc141705540)

[5.2. Научноистраживачки и умјетнички рад 19](#_Toc141705541)

[6. Ресурси за учење и подршка студентима 24](#_Toc141705542)

[6.1. Ненаставно особље 24](#_Toc141705543)

[6.2. Простор и опрема 24](#_Toc141705544)

[6.3. Библиотека, уџбеници и информатичка подршка 28](#_Toc141705545)

[7. Управљање информацијама 30](#_Toc141705546)

[8. Информисање јавности 31](#_Toc141705547)

[9. Континуирано праћење и периодична ревизија програма 32](#_Toc141705548)

[10. Периодично спољашње обезбјеђивање квалитета 34](#_Toc141705549)

[ОЦЈЕНА СИСТЕМА ОСИГУРАЊА КВАЛИТЕТА 35](#_Toc141705550)

[ЗАКЉУЧАК 35](#_Toc141705551)

# I УВОДНИ ДИО

Високо образовање је једна од чињеница сваког друштва, једна друштвена појава. Образовање настаје и развија се у датим условима функционисања сваке друштвене заједнице, оно има онакву структуру и онакву функционалност какву има и заједница у којој функционише. У принципу, институције и установе високог образовања функционишу на истим или слични принципима и моделима на којима функционише и друштвена заједница којој припадају. Карактеристике функционисања друштвене заједнице се пресликавају и на област високог образовања. То нас упућује на закључак да је високо образовање квалитетно онолико колико је квалитетна и друштвена заједница у којој функционише. Процеси, појаве и активности који се одвијају у друштвеној заједници остварују значајну утицајну везу са процесима, појавама и активностима у високом образовању. Није реална ситуација у којој високо образовање функционише квалитетно, а друштвена заједница не биљежи значајан раст и развој, и обрнуто. Истина, могу постојати свијетле тачке и на једној и на другој страни, али, укупност процеса, појава и активности је међусобно узрочно – посљедично повезана.

Из изнесеног можемо недвосмислено закључити да је и стање на Универзитету у највећем дијелу условљено општим карактеристикама функционисања друштвене заједнице у којој дјелује.

Увјерење о квалитету нашег образовања уопште, изводи се, не ријетко, из успјеха једног броја дјеце са нашег простора на елитним универзитетима у свијету. Таква, веома ограничена индукција, као метода логичког закључивања, непоуздана је, јер из веома ограниченог броја случајева успјеха наше дјеце на универзитетима ван БиХ, изводи генерални закључак да је наш цијели систем образовања квалитетан, да у њему треба извршити само козметичке измјене или чак не мијењати ништа. Овај аутистички поглед на наше образовање искључује из свог хоризонта међусобну повезаност развоја друштва и образовања.

У Републици Српској, БиХ, као и у ширем окружењу у току су процеси глобализације и интернационализације пословања бројних мултинационалних компанија. Државе бившег социјализма уз процес глобализације захваћене су и процесом транзиције. Босну и Херцеговину и Републику Српску у тим процесима, и даље, карактеришу три врло неповољна стања:

* Веома сложено и компликовано стање након претходног грађанског рата;
* Политичка, административна, привредна и образовна подијељеност;
* Има низак ниво друштвено‐економског развоја, висок степен неписмености, низак ниво издвајања за високо образовање, науку, културу и спорт.

У процесу креирања нових студијских програма и ревизије постојећих студијских програма, Универзитет ће уважавати чињеницу егзистирања наведених стања. Друштвена парадигма развијеног свијета XXI вијека је позната као „економија знања“ или „економија иновација“ или „друштво знања„. Његова стратегија је улагање у људске ресурсе. Мјесто и простор њене реализације је систем образовања и истраживања, а у њему посебно важно мјесто припада универзитету.

Концепт развоја БиХ није базиран на развоју људског капитала. Преовлађујућа развојна парадигма у БиХ је базирана на капитална улагања у инфраструктуру. За разлику од БиХ, неке земље у окружењу, попут Словеније су од пет изабраних приоритета три фокусирала на факторе нове економије знања:

* повећање конкурентности привреде,
* улагање у истраживање и
* развој.

И Република Српска и Босна и Херцеговина издвајају веома скромна средства за образовање, за разлику од, нпр. инфраструктурних улагања. Посебно је забрињавајућа чињеница што нема никаквих улагања у високо образовање и научноистраживачки рад на приватним Универзитетима, као интегралном дијелу високог образовања и научноистраживачког рада у БиХ и Републици Српској. Охрабрујућа чињеница за високо образовање је да је БиХ потписала споразум о Процесу стабилизације и придруживања, чиме је стекла могућност приступа ИПА програму, програму под називом Инструмент предприступне помоћи који је усвојила ЕУ 2006. године, спајајући у тај програм дотадашњих пет програма (CARDS, Phare, ISPA, Инструмент за Турску I SAPARD). 4ИПА програм подијељен је на пет области:

* Помоћ у транзицији и институционалној изградњи;
* Прекогранична сарадња;
* Регионални развој;
* Развој људских ресурса;
* Рурални развој.

Универзитети нису довољно припремљени за коришћење ових могућности. Конкуренција изазвана глобализацијом, како на локалном тако и ширем тржишту, захтијева стално побољшање способности радне снаге и менаџмента, што се постиже и обезбјеђује, прије свега на универзитетима. Стога Универзитет, заједно са другим високошколским установама и Владом, уз учешће локалних заједница, посебно привреде, мора развити програм стручног усавршавања широке лепезе занимања, у циљу јачања, модернизовања и подизања радне снаге на виши ниво знања и вјештина потребних за рад и примјену нових технологија. Потребно је и упознавање свих врста менаџмента, привредног, банкарског, школског, здравственог, индустријског, приватног сектора, јавне управе, малих, средњих, великих предузећа исл., с новим облицима и технологијама управљања, стандардима производа, маркетинг/продајним способностима и модерним управљањем, у чему Универзитет може и треба бити незаобилазан фактор.

Да би Универзитет могао бити у функцији развоја привреде и привреда мора бити заинтересована за развој Универзитета. Привреда мора бити основна база за провођење емпиријских истраживања и других научних истраживања. Лоша привредна ситуација и практично непостојање домаћег тржишта рада, увелико успорава развој Универзитета. Потребно је то стање радикално промијенити у временској димензији и промјенама које нам долазе.

# 1.Историја високошколске установе

Независни универзитет Бања Лука је основан 2005. године као високошколска установа са називом „Факултет за друштвене и политичке науке – ФПДН“, са сједиштем у Бања Луци, а прву генерација студената уписује 2005/2006 школске године. У складу са Законом о високом образовању, («Службени гласник Републике Српске», бр. 85/06 и 30/07) Факултет се организује као универзитет и мијења назив у „Независни универзитет Бања Лука“ Бањалука (у даљем тексту: Универзитет).

Универзитет је правно лице са статусом самосталне и приватне високошколске установе, уписана у судски регистар установа код надлежног суда у Бањој Луци, и регистар високошколских установа код надлежног министарства са правима, обавезама и одговорностима утврђеним Законом о високом образовању и Статутом Универзитета.

Назив Универзитета је „Независни универзитет Бањалука“, а скраћени назив Универзитета је „НУБЛ“.

У међународном промету и у документима на енглеском језику, назив Универзитета је „Independent University of Banja Luka“.

Сједиште Универзитета је у Бањалуци, Вељка Млађеновића 12Е, 78 000 Бањалука, Република Српска, БиХ. На дан 25. маја, обиљежава се Дан Универзитета.

Лице овлашћено за заступање је проф. др Остоја Барашин, ректор Универзитета.

Универзитет и његове организационе јединице обављају дјелатности од посебног интереса за Републику Српску и БиХ у подручју високог образовања и науке и омогућавају држављанима БиХ и других држава остваривање уставног права на стицање високог образовања. Поред дјелатности из области високог образовања, Универзитет обавља и научноистраживачку дјелатност као компоненте јединственог процеса високог образовања, експертско-консултантску, и издавачку дјелатност, а може обављати и друге послове којима се комерцијализују резултати образовног, научног, истраживачког и умјетничког рада, под условом да се тим пословима не угрожава квалитет наставе. У саставу Универзитета основане су организационе јединице које остварују академске студијске програме и развијају научно-истраживачки, стручни и други рад, у једној или више области: Педагошки факултет, Економски факултет, Факултет за политичке науке, Факултет за информатику, Факултет за екологију, Факултет лијепих умјетности и Факултет за безбједност и заштиту. Једна од организационих јединица Универзитета је Институт за научно-истраживачки рад који обавља дјелатност научно-истраживачког рада.

Универзитет је организован на начин да интегрише све организационе јединице у једну организациону цјелину којом се обезбјеђује цјеловитост рада Универзитета. Поред дјелатности из области високог образовања, Универзитет обавља и научно – истраживачку дјелатност као компоненте јединственог процеса високог образовања експертско – консултанску, и издавачку дјелатност. Студенти имају могућност да одаберу студије на 28 студијских програма првог и 22 студијском програму другог и једном студијском програму трећег циклуса. Колико је укупно лиценцирани, с тим да се овај број из године у годину мијења, у складу са стратешко-пословном политиком руководства и објављеним конкурсом за упис. На Универзитету наставу изводи 108 професора, и срадника, а тренутно похађа око 800 студената. Издавачка дјелатност на Универзитету почиње већ по оснивању, а до сада је објављено преко 180 научних књига, уџбеника, монографија и часописа из области историје, економије, права, политичких наука, екологије, књижевности... Посебно треба истаћи међународну сарадњу и научни часпопис „Сварог“ у којем своје научне радове објављују еминентни истраживачи из Републике Српске, БиХ и региона.

Независном Универзитету Бања Лука је међу првима потврђен стандард квалитета рада Рјешењем о Акредитацији.

# I СТАНДАРДИ СИСТЕМА ОСИГУРАЊА КВАЛИТЕТА

# 1.Политика обезбјеђења квалитета

Све неопходне стандарде и поступке за обезбјеђење квалитета и поступање субјеката у систему обезбјеђења квалитета, НУБЛ је прецизно дефинисао, по радним тијелима и посебно по областима, у Правилницима НУБЛ-а (усвојеним од стране стручних органа НУБЛ-а, а на приједлог Центра за обезбјеђење и унапређење квалитета), водећи рачуна о објективној потреби, сврсисходности и могућностима апликације сваког од стандарда и поступка (Стратегија обезбјеђења квалитета Независног НУБЛ-а Бања Лука, Правилник о обезбјеђењу и унапређењу квалитета и Правилник о студентском вредновању квалитета студија). Како су наставници и студенти од самог почетка укључени у разраду постулата на којима ће почивати квалитет, они су упознати са квалитативно-квантитативним својствима процеса који на НУБЛ-у доводе и доводиће до остваривости квалитета, између осталог и кроз анонимно анкетирање. Анкетирање студената врши се кроз процес израде самоевалуационих извјештаја организационих јединица (примјери истих су доступни у оквиру апликационих образаца студијских програма који се акредитују) . Центар за обезбјеђење и унапређење квалитета, у својству тијела одговорног за квалитет на НУБЛ-у, на основу добијених резултата, синхронизовано са осталим органима процјењује ниво остваривања и поштовања донијетих параметара обезбеђења квалитета, имајући обавезу и мотив да на основу виђеног предлаже не само корективне, већ инвентивне и иновативне приступе унапређењу квалитета.

Дакле, студенти имају значајну улогу у процесу обезбјеђења квалитета. НУБЛ периодично захтјева од студената да на унапријед утврђен и од стране стручних тијела прихваћен модул искажу мишљења о раду стручних органа НУБЛ-у, раду Комисије за обезбјеђење квалитета, као и о стратегији, стандардима и поступцима за унапређење квалитета на НУБЛ-у. Комисија за обезбеђење квалитета стратешки анализира прикупљена мишљења и савјете студената, и поступа у складу са закљученим.

Студентима је преко оцјењивања студијских програма и наставног особља (Правилник о студентском вредновању квалитета студија) омогућено учешће у осигуравању квалитета студијских програма. Пресјек стања квалитета студијских програма и наставног кадра добија се на основу података прикупљених путем писаних упитника од стране студената, а у будућности ће укључивати и свршене студенте и послодавце, као и поређењем са студијским програмима сличног садржаја у региону и Европи.

Основе политике квалитета су условљене:

* захтјевима студената и корисника услуга;
* захтјевима развоја подручја;
* резултатима развоја науке, посебно основних природних и друштвених
* наука, рачунарства, и њихове технолошке примјене;
* образовним трендовима.

У политици квалитета Универзитет је опредељен да обезбједи:

* висок квалитет наставе;
* висок квалитет наставног и другог особља;
* висок квалитет научно-истраживачког рада;
* висок квалитет опреме;
* испуњење захтева студената и корисника производа и услуга;
* задовољење захтева друштва.

Политика квалитета, преиспитана и прихваћена од стране руководства са извршном одговорношћу, обавезујућа је за све запослене на Независном универзитету Бања Лука.

Критерији и начини осигурања квалитета на Независном универзитету Бања Лука прописани су Статутом и Правилником о обезбјеђењу квалитета и о поступку самовредновања. Независни универзитет је 19.01.2010. добио сертификат, за увођење квалитета у образовању и научно – истраживачком раду, SR EN ISO9001: 2008 / ISO 9001: 2008. Поступак обезбјеђења квалитета садржи оцјену остваривања свих стандарда из Правилника о обезбјеђењу квалитета и о поступку самовредновања. Опште самовредновање се спроводи једном у три године а посебно самовредновање једном годишње. Квалитет управљања Универзитетом полази од савремене организационе структуре и јасне надлежности и одговорности међу органима Универзитета. Надлежности и одговорности свих органа у организацији и управљању утврђени су Статутом Универзитета.

## 1.1. Основни задаци и циљеви високошколске установе

Независни универзитет Бања Лука је високообразовна академска и научна институција која своју мисију реализује наставним и научним, образовним и стручним радом и истраживањима.

Мисија Универзитета је, најприје, да шири, унапређује и промовише знање и учење, да представља интелектуални изазов, мотивише креативност и подржи жељу за усавршавањем и стицањем знања у циљу конкретног и мјерљивог друштвено-економског развоја и повећања укупног фундуса знања у најширем контексту, за добробит цјелокупног друштва, односно човјечанства.

У циљу остварења своје мисије Универзитет:

* повезивањем научно-истраживачког рада, умјетничког стваралаштва, образовања, науке, струке и умјетности, реализацијом постојећих и нових студијских програма, оспособљава студентa за обављање послова у глобалном и технолошки високо развијеном окружењу, који захтијевају стално стицање и развијање нових знања, иницијативност и иновативност, предузетничку способност, способност доношења одлука у недостатку времена, способност рада у условима различитости, у сврху постизања индивидуалних, универзитетских и друштвених интереса,
* подстиче интердисциплинарне, примјењене научне, развојне и стручне пројекте у

сарадњи са различитим државним институцијама, индустријом, приватним и

цивилним сектором у земљи и региону, у циљу давања доприноса укупном

одрживом друштвено-економском развоју Републике и региона,

* одржава висок ниво и флексибилност основних и дипломских студија по

међународним стандардима, које ће пратити европске трендове и иницијативе и

* промовише мултидисциплинарност, узимајући у обзир потребе друштва за

кадровима одређених профила.

Независни универзитет Бања Лука ће са својим факултетима настојати да својим истраживачким и образовним активностима, програмима и концепцијом буде препознатљив на регионалном и међународном плану као научна, истраживачка, стручна и високообразовна институција тако што ће континуирано:

* развијати научно истраживачки рад,
* омогућити студентима усавршавање из одређених области,
* подржавати истраживачки и испитивачки дух студената, наставника и сарадника,
* покушати унаприједити квалитет живота,
* студентима отварати хоризонте.

Независни универзитет Бања Лука је водећи универзитет усредсређен на студенте гдје вриједни студенти, смјели лидери, ангажовани професори научници, иноватори и активни грађани ослобађају моћ заједничког открића. Сарађујемо са кључним организацијама у граду Бања Лука, Републици Српској, БиХ, региону, затим са универзитетима широм свијета ради побољшања добробити људи. Учимо из низа стеченх искустава и стручне праксе и стварамо значајне промјене како бисмо одговорили на савремене изазове друштва.

Установа има позитиван и дугорочан утицај на животе наших студената. Пружамо врхунска и релевантна академска искуства са ангажованим, активним могућностима учења у интелектуално живој, инклузивној и разноликој заједници Универзитета. Наши дипломци су добро припремљени да дјелују као одговорни грађани и професионалци који остају активно повезани са нашим универзитетом.

П о л а з е ћ и од добрих искустава напредних, друштвено, економски и технолошки развијених земаља,

У в а ж а в а ј у ћ и достигнуте демократске вриједности друштвено – економских и посебно образовних система у националном, европском и ширем окружењу,

Р а з у м и ј е в а ј у ћ и актуелне процесе глобализације и интернационализације у свим сегментима друштва,

С в ј е с н и свакодневних промјена и потребе креирања нових погледа о неопходним знањима за рјешавање све сложенијих друштвених, економских, политичких, технолошких, еколошких и других проблема,

О п р е д и ј е љ е н и с м о з а:

Научно – наставни процес и образовање којим ћемо у будућности стварати нове кадрове у различитим мултидисциплинарним областима.

Кроз едукацију савременим наставно – научним методама, са студентом као активним учесником у свим видовима и облицима научно – наставне и образовне активности, примјењујући кључне принципе „Болоњске реформе“ европског високог образовања, код свих учесника у процесу развити нова знања и креативне способности на основу којих ће моћи успјешно рјешавати, већ сада, нагомилане проблеме друштвеног и привредног развоја.

У средњорочном периоду постати члан најуже групе лидера високог образовања у региону.

ОПШТИ ЦИЉЕВИ РАЗВОЈА УНИВЕРЗИТЕТА

1. Унапређење и континуирано побољшање квалитета високог образовања;

2. Повећање ефикасности студирања;

3. Развијање кључних компетенција учесника у образовном процесу;

4. Унапређење наставних планова и програма прилагођавањем стварним потребама

привреде и друштва;

5. Усклађивање политике образовања са потребама тржишта рада;

6. Унапређење научно – истраживачког и умјетничког рада;

7. Континуирана модернизација и информатизација процеса образовања;

8. Афирмисање принципа цјеложивотног учења;

9. Развијање и увођење модела високог образовања учењем на даљину;

10. Континуирано доприносити развоју локалне и ширих друштвених заједница.

**Образовни циљеви**

*Циљеви знања*

Циљ студијских програма Независног универзитета Бања лука је да образује и оспособи профил стручњака у контексту све веће потражње за високо-образовним кадром, очитих оптерећења даљег развоја и настојања савремене науке и технологије да се минимизирају негативни утицаји,односно сачувају природни услови и цивилизацијске вриједности.

*Циљеви вјештина*

У циљу повећања квалитета наставе Независни универзитет Бањалука предвиђа студијска путовања како би се студенти сусретали са значајнијим достигнућима и остварењима из својих области .

Такође је предвиђена и даља имплементација практичне наставе, волонтирања, стручних предавања и обука, те теренске наставе, зависно од студијског програма које се, у неким случајевима одвијају на посебним локацијама, како би *будући академски грађани надопунили знања и искуства стечена кроз предавања и вјежбе.*

*Циљеви способности*

Један од основних циљева Универзитета је да оспособи студенте за рад у оквиру државних институција на свим нивоима, специјализованим јавним и приватним агенцијама, инспекцијама, специјализованим службама за контролу и надзор, консултантским институцијама и невладином сектору. Посебан је значај на плану опште едукације, јер ће наука о економији, пегадогији и животној средини извјесно уз људска права и религију бити на свим нивоима образовања неизоставан едукативни избор људске цивилизацијске парадигме и мотив унапеђења културе живљења и опстанка.

*Компетенције*

Студенти стичу свестран и продубљен ниво разумјевања и оспособљености који ће кроз конкретна истраживања и широку примјену у праки омогућити динамично-структурално дефинисање услова, утицаја фактора на различитим нивоима.

**Закључак:** НУБЛ има јасно дефинисану визију и мисију које су усвојене и усклађене, односно унапређиване у односу на сталне промјене с којима се сусреће високо образовање, тржише и сама високошколска установа. Заинтересоване стране су укључене и постоји доказ о њиховом учешћу у изради докумената. Доказ о конкретности, имплементацији, оправданости односно мјерљивости циљева НУБЛ-а јансо и концизно је представљен у оквиру аналаизе предочене је у самој Стратегији развоја НУБЛ-а која је и јавно доступна. Усвојени су сви општи акти релевантн за функционално одржавање квалитета.

**Препорука за побољшање:** При доношењу нове Стратегије треба да се гледају како интерни, тако и екстерни разлози. Интерне разлоге налазимо у потреби постојања стратегијског развојног документа који ће послужити као основ за креирање годишњих планова развоја у којима ће пројекти и програми бити усклађени са дугорочним развојним циљевима. На овај начин Универзитет пред оснивача, академску и општу јавност ставља конкретне планове и очекивања, при том остајући отворен, за све идеје, приједлоге, критике и сугестије усмјерене на могућа побољшања.

* Усклађивање Правилника са новим Законом и Правилницима

## 1.2. Планирање и контрола

Унутрашња провјера је поступак којим се настоји утврдити стварно стање функционисања система осигуравања квалитета и усклађеност провођења активности тог система са Стандардима и смјерницама за осигурање квалитете у високом образовању Републике Српске, као и Стратегијом развоја НУБЛ -а. Основни циљ интерне провјере је да обезбиједи сигурност руководству да је систем менаџмента квалитета документован, уграђен, да се одржава и да је усаглашен са захтјевима ИСО 9001:2008, ЕСГ стандардима и Стандардима за акредитацију…као и да систем пружи доказ о задовољавајућем квалитету образовних услуга.

Мониторинг основних циљева је дио Стратегије и представљају механизам за праћење и анализу остварених резултата, како би се благовремено уочили пропусти у раду, или појачале мјере за спровођење планираних активности. Проводи га радна група за праћење реализације одређених активности која предлаже конкретне мјере за оцјењивање остварених резултата и отклањање уочених пропуста. У оквиру Стратегије развоја разрађена је SWOT анализа као синтеза резултата ситуационе анализе ограничења, предности, прилика и препрека стратешког развоја Универзтета кроз усвојене циљеве.

Мониторинг као и самоевалуације на нивоу установе, организационих јединица и студијских програма се врше упоредо са провођењем активности које су предвиђене Планом развоја и Акционим планом ( дио Стратегије – од 11.поглавља). На тај начин се процјењује постигнуто, да би се ефективније управљало резултатима. У том правцу, мониторинг обезбјеђује индикаторе о напретку и резултатима или њиховим потенцијалним недостацима. Са друге стране, радна група посредством самоевалуације објективно цијени напредак у постизању резултата Стратегије и основних циљева, те даје приједлог корективних мјера за унапређење развоја, по основу којих органи управљања НУБЛ-ом даље поступају.

ПОСТУПАК ИНТЕРНЕ ПРОВЈЕРЕ

Интерна провјера подразумијева да запослени примењују процесе и захтеве који су дефинисани у документацији система менаџмента квалитетом. Планирање интерних провјера је флексибилно, да би се омогућила промјена приоритета на основу налаза и објективних доказа добијених током претходне интерне провере. Менаџер квалитета чини Годишњи план и распоред интерне провјере. Свака област, процедура и процес ће да буду предмет провере најмање једном годишње, али и више пута када то налажу околности. Провјере се обављају у једнаким временским интервалима. Уколико су потребне непланиране интерне провере, Менаџер квалитета их дописује у примерак плана интерне провере QМС. Менаџер/координатор квалитета одобрава све допуне плана. Резиме Извјештаја о интерној провјери и анализу тренда интерне провере Менаџер квалитета представља Одбору за квалитет, на првом сљедећем састанку. Поред тога, наводе се детаљи спроведених анализа и детаљи предложених корективних/превентивних мјера. Посљедице које неусаглашеност проузрокује или може да проузрокује, одређују се по следећим критеријумима: Критичне: ако неусаглашеност која је предмет превентивне/корективне мјере угрожава процес извођења наставе и учења, упис студената и развој курикулума; Велике: ако неусаглашеност доводи до нарушавања законских и других обавезујућих прописа и захтева система менаџмента квалитета; Мале: за остале мјере.

ПРОГРАМ УНУТРАШЊЕ ПРОВЈЕРЕ

1. Разговор са менаџментом - успостављање система осигурања квалитета - Стратегија развоја 2. Разговор са Комисијом за унапређење квалитета - осигуравање квалитета - пословник за унапрјеђење и осигуравање квалитете 3. Разговор са наставним особљем - Стратегија - Анкета о задовољству запослених 4. Разговор са представницима студената - наставни процес - ресурси за подршку студентима - Анкете 5. Разговор с представницима стручно-административних - информатички и административни ресурси - подршка студентима - Анкете 8 6. Упознавање управе са донесеним закључцима и препорукама 5.

ИЗВЈЕШТАЈ О УНУТРАШЊОЈ ПРОВЈЕРИ

Комисија за унапређење квалитата је договорила програм, циљеве као и оквирне теме и питања у поступку унутрашње провјере. Такође је проучила релевантне документе те обавила разговоре са представницима организационих структура на НУБЛ -у. Након проведене унутрашње провјере, Комисија је упознала управу НУБЛ -а са резултатима. Извјештај је израђен на основу добијених информација на терену.

6. РЕЗУЛТАТИ УНУТРАШЊЕ ПРОВЈЕРЕ ОСИГУРАЊА КВАЛИТЕТА НА НУБЛ -У

Резултати проведеног поступка унутрашње провејере обрађени су и представљени у сљедећим тачакама: 1. Развој и стратегија Универзитета; 2. Управљање, унутрашње осигурања квалитета и култура квалитета; 3. Праћење и периодична ревизија студијских програма; 4. Провјера знања студената; 5. Људски потенцијали; 6. Квалитет физичких ресурса; 7. Информацијски системи; 8. Објављивање информација за јавност; 9. Међународна сарадња.

## 1.3. Организација и управљање

**Организација Универзитета**

Oрганизацијa рада, организациони делови и њихов делокруг утврђeни су у складу са Статутом и другим општим актима Универзитета, према потребама и плановима рада и развоја.

Високошколска установа има дјелотворну организацијску и управљачку структуру, које су формализиране правним актима.

Органи управљања на НУБЛ-у су Ректор, Сенат, Управни одбор што је утврђено чланом 28-44. Статута НУБЛ-а, и истовремено је успостављена функција директора који је пословодни орган НУБЛ-а, а што је у складу са наведеним члановима Оквирног Закона и Закона о високом образовању Републике Српске.

Општи акти који регулишу ову област су:

1. Статут
2. Статут Парламента студентата
3. Правилник о унутрашњој организацији и систематизацији радних мјеста.
4. Правилник о студентском организовању

**Факултети**

У саставу Универзитета основане су организационе јединице које остварују академске студијске програме и развијају научно-истраживачки, стручни и други рад, у једној или више области:

1. Економски факултет,
2. Педагошки факултет,
3. Факултет за политичке науке,
4. Факултет за информатику,
5. Еколошки факултет,
6. Факултет лијепих умјетности и
7. Факултет за безбједност и заштиту.

**Институт за научноистраживачки рад**

Једна од организационих јединица Универзитета је Институт за научноистраживачки рад који обавља дјелатност научно-истраживачког рада.

Универзитет је организован на начин да интегрише све организационе јединице у једну организациону цјелину којом се обезбјеђује цјеловитост рада Универзитета. Универзитет интегрише програмски рад Факултета у јединствено осмишљену мултидисциплинарну и узајамно прожимајућу академску цјелину, са пуном мјером развојног уздизања и изведене комплементарности програмских садржаја и циљева у области науке.

**Орган управљања Универзитетом**

Орган управљања Универзитетом је Сенат.

**Стручни органи Универзитета**

Стручни органи Факултета су Наставно-научно вјеће и координатори. Наставно-научно вјеће Факултета чине наставници и сарадници Факултета који су запослени на Факултету и представници студената Факултета.

**Стручне службе Универзитета**

Стручне службе Универзитета су:

* Секретаријат Универзитета
* Сектор за финансијске и опште послове
* Студентска служба
* Служба за ИТ
* Служба за маркетинг и односе с јавношћу

*Секретаријат Универзитета* обавља правне, кадровске, рачуноводственокњиговодствене, стручно-административне послове везане за извођење студија, техничке, опште и помоћне послове нужне за успешан рад свих организационих јединица.

У оквиру Универзитета такође дјелује и библиотека. У складу са динамиком развоја осниваће се и друге организационе јединице.

Учешће студената у процесу управљања, обезбјеђује се кроз рад Студентског представничког тијела, као и учешћем студената у органима НУБЛ-а: Управном одбору, Сенату, Наставно-научним вијећима организационих јединица и другим радним тијелима НУБЛ-а.

## 1.4. Унутрашњи механизми за обезбјеђење квалитета

НУБЛ је усвојио [Стратегију обезбјеђења квалитета](Прилози/8.%20Formalno-pravna%20akta/Strategija-obezbjedjenja-kvaliteta-NUBL-2012.pdf) која је поред основне стратегије развоја, основни документ усмјерен ка константном унапређењу и развоју установе и њених јединица понаособ.

На основу Стратегије обезбјеђења квалитета НУБЛ утврђује мјере за промовисање и унапређење квалитета предузимањем следећих мјера :

* Обавезно самовредновање и оцјену квалитета студијских програма и предмета као његових саставних дијелова, факултета на коме се програми реализују и НУБЛ-а као интегративне цјелине.
* Спољашњу провјеру квалитета у процесу акредитације.
* Доношење Стратегије НУБЛ-а, као стратешког и развојног плана НУБЛ-а, те акционих планова за њено спровођење
* Обавеза да се у обављању дјелатности високог образовања остварује јединство образовног, стручног и научноистраживачког рада чији се садржаји и резултати, односно знања користе у наставном процесу;
* Успостављање сталне сарадње са послодавцима и дипломираним студентима у циљу добијања повратне информације о квалитету студијских програма и
* Компетенција које су стекли дипломирани студенти завршетком студија
* Обезбјеђење кадрова и инфраструктуре за прикупљање и обраду података од значаја за анализу и оцјену квалитета и степена успјешности у остваривању постављених циљева и задатака;
* Обавеза јавног публиковања резултата вредновања квалитета на интернет страници НУБЛ-а;
* Међународна сарадња кроз извођење заједничких студијских програма, размену наставника и студената;
* Обавеза да стално промовише и изграђује културу квалитета на НУБЛ-у и факултетима у саставу НУБЛ-а, као и стручно усавршавање особља које активно учествује у овим процесима (семинари, радионице, контакти и размјена искустава и информација са другим домаћим и међународним институцијама).

Унутрашњи систем обезбјеђења квалитета је поступак којим се настоји утврдити стварно стање функционисања система осигуравања квалитета и усклађеност провођења активности тог система са Стандардима и смјерницама за осигурање квалитета у високом образовању Републике Српске, као и Стратегијом развоја. Основни циљ интерне провјере је да обезбједи сигурност руководству да је систем менаџмента квалитета документован, уграђен, да се одржава и да је усаглашен са захтјевима ИСО 9001:2008, ЕСГ стандардима и Стандардима за акредитацијe, као и да систем пружи доказ о задовољавајућем квалитету образовних услуга.

Области обезбјеђења квалитета на Универзитету су:

1. Развој и стратегија Универзитета;

2. Управљање, унутрашње осигурања квалитета и култура квалитета;

3. Праћење и периодична ревизија студијских програма;

4. Провјера знања студената;

5. Људски потенцијали;

6. Квалитет физичких ресурса;

7. Информацијски системи;

8. Објављивање информација за јавност;

9. Међународна сарадња.

Унутрашњи систем обезбјеђења квалитета наставе и рада на Универзитету огледа се у сљедећим индикаторима:

Обезбјеђење квалитета студијског программа се остварује кроз:

* Анализу података о атрактивности постојећих студијских програма;
* Ревизију постојећих студијских програма;
* Развој нових студијских програма;
* Увођење нових предмета;
* Анализу успјешности у завршавању студија;
* Анализу запошљавања студената након завршетка студија;
* Анкетирање завршених студената;
* Анкетирање послодаваца, стручних тијела и удружења.

Обезбјеђење и унапређење квалитета наставног процеса се остварује кроз:

* Јасно дефинисање правила и критерија оцјењивања студената;
* Утврђивању процедура по жалбама студената;
* Анализу успјешности полагања испита;
* Анализу броја уписаних студената у вишу годину студија;
* Анализу броја студената, наставника и сарадника;
* Евалуацију наставе и наставног особља од стране студената;
* Самоевалуацију наставника;
* Утврђивање структуре предмета, исхода учења, оптерећења студената, плана наставе по седмицама, метода образовања, обавеза студената, начина провјере и оцјењивања.

Обезбјеђење квалитета ресурса остварује се кроз:

* Континуирано побољшање и повећање ресурса за подршку процесу студирања;
* Евалуацију рада студентске службе;
* Набавку релевантне литературе;
* Претплату на релевантне научне базе података;
* Претплату и издавање релевантних научних и стручних часописа.

Поступци анализе успјешности система квалитета проводе се кроз:

* Израду СВОТ анализе;
* Интерно оцјењивање обезбјеђења квалитета.

Обезбјеђење квалитета научно-истраживачке дјелатности остварује се кроз:

* Израду и имплементацију стратегије научно-истраживачког рада;
* Креирање позитивног окружења за истраживачки рад,
* Сарадња са другим институцијама и установама, привредом и другим субјектима у циљу унапређења научно-истраживачке и наставне дјелатности;

Сталну евалуацију научно-истраживачког рада.

НУБЛ има јасно утврђену и формулисану политику обезбјеђења квалитета , те обезбјеђује квалитет високог образовања у складу са међународно прихваћеним документима у области високог образовања, законом и прописима о стандардима за самовредновање и оцјењивање квалитета високошколских установа, прописима о спољној провјери квалитета НУБЛ-а (акредитација), [Стратегијом обезбјеђења квалитета](https://nubl.org/wp-content/uploads/2021/09/Strategija-obezbjedjenja-kvaliteta-NUBL-2012.pdf), Правилником и другим општим актимаНУБЛ-а.

Критерији и начини обезбјеђења квалитета на НУБЛ-уБања Лука прописани су [Статутом](https://nubl.org/wp-content/uploads/2023/07/STATUT-PRECISCENI-TEKST.pdf) и [Правилником о обезбјеђењу квалитета и о поступку самовредновања](https://nubl.org/wp-content/uploads/2023/07/Pravilnik-o-obezbjedjenju-i-unapredjenju-kvaliteta-NUBL-2023.pdf).

У поступку самовредновања (самоевалуације), НУБЛ поступа у складу са Упутством о самоевалуацији које је сачинио Савјет за развој високог образовања и осигурање квалитета. НУБЛ је 19.01.2010. добио сертификат, за увођење квалитета у образовању и научно – истраживачком раду, СР ЕН ИСО9001: 2008 / ИСО 9001: 2008.

Ради усклађивања процедура SR EN ISO9001: 2008 / ISO 9001: 2008 и ESG стандарда направљена је упоредна табела:

|  |  |
| --- | --- |
| ИСО | ЕСГ |
| 1. Преиспитивање система квалитета 2. Интерна провјера 3. Контрола докумената и података 4. Контрола записа о квалитету 5. Корективне и превентивне мјере 6. Контрола неусаглашености 7. Обучавање 8. Набавка 9. Запошљавање 10. Испитивање захтјева корисника 11. Пројектовање и развој студијских програма 12. Извођење наставе и праћење реализације студијских програма 13. Комуникација са корисницима 14. Анализа задовољства корисника | 1. Стратегија осигурања квалитета 2. Стандарди и поступци за осигурање квалитета 3. Систем осигурања квалитета 4. Квалитет студијских програма 5. Квалитет наставног процеса 6. Квалитет научноистраживачког,стручног и умјетничког рада 7. Квалитет наставника и сарадника 8. Квалитет студената 9. Квалитет уџбеника, литературе,   библиотечких и информатичких ресурса   1. Квалитет управљања установом и квалитет ненаставне подршке 2. Квалитет простора и опреме 3. Финансирање 4. Улога студената у самовредновању и провјери квалитета |

Из наведене табеле можемо констатовати да је суштина како међународних, тако и евроспких смјерница за осигурање квалитета у високом образовању у суштини јединствена, а то је постизање високо квалитетног процеса рада кроз утврђене стандарде.

Квалитет студијских програма обезбјеђује се кроз праћење и провјеру његових циљева структуре радног оптерећења студената, као и осавремењивање садржаја и стално прикупљање информација о квалитету програма од одговарајућих организација из окружења, путем анонимне анкете која представља дио самоевалуционог процеса на Независном универзитету спроводи се праћење успјешности и квалитета наставе.

Квалитет управљања Универзитетом полази од савремене организационе структуре и јасне надлежности и одговорности међу органима Универзитета. Надлежности и одговорности свих органа у организацији и управљању утврђени су Статутом Универзитета.

Основни циљеви обезбјеђења квалитета Универзитета су:

1. *боља спремност за испуњење образовне и истраживачке функције;*
2. *квалитет као циљ (рад без грешака);*
3. *задовољство корисника услуга (студенти и друштвена заједница;*
4. *тежња ка изврсности;*
5. *већа вриједност за уложени новац;*
6. *трансформација универзитета;*
7. *побољшање универзитета и*
8. *квалитет као инструмент побољшања ефикасности.*

Квалитет студијских програма обезбјеђује се кроз праћење и провјеру његових циљева структуре радног оптерећења студената, као и осавремењивање садржаја и стално прикупљање информација о квалитету програма од одговарајућих организација из окружења, путем анонимне анкете која представља дио самоевалуционог процеса на НУБЛ-успроводи се праћење успјешности и квалитета наставе.

Квалитет управљања НУБЛ-ом полази од савремене организационе структуре и јасне надлежности и одговорности међу органима НУБЛ-а. Надлежности и одговорности свих органа у организацији и управљању утврђени су Статутом НУБЛ-а и [Правилником о унутрашњој организацији и систематизацији](Прилози/8.%20Formalno-pravna%20akta/Pravilnik%20o%20unutrasnjoj%20organizaciji%20Copy.pdf).

О обезбјеђењу квалитета на НУБЛ-у су дужни да се старају ректор, проректор за наставу и студентска питања, Центар за квалитет, Сенат, Управни одбор и Студентско представичко тијело, у оквиру својихмнадлежности утврђених законом, Статутом и другим општим актима Уивертзитета

Центар за квалитет оформљен је као посебно тијело које се искључиво бави питањима обезбјеђења квалитета. То је административни центар НУБЛ-а одговоран за провођење политике обезбјеђења квалитета. Центар је официјелно формиран 2009. године у фази припрема за развијање и увођење система квалитета ИСО 9000:2008. Центар се константно развија и још увијек није добио свој планирани облик и структуру, тако да се питањима квалитета баве и појединачни тимови на организационим јединицама.

Центар за квалитет, у оквиру својих активности, дефинише план праћења, обезбјеђења и развоја квалитета и обавља административне и организационе послове везане за вредновање и подизање квалитета студијских програма, наставе и услова рада:

1. планира и анализира поступке вредновање цјелокупног система високог образовања и

научно истраживачког рада и управља тим поступцима,

2. припрема приједлог стратегије и саставља акционе планове за спровођењре те стратегије,

3. промовише изградњу културе квалитета,

4. припрема побољшање стандарда и процедуре провјере система квалитета,

5. разматра извјештаје о редовном самовредновању НУБЛ-а

6. прати остваривања Стратегије, стандарда и обезбјеђивање квалитета и предлаже мјере за

уочене слабости,

7. развија јединствен систем обезбјеђења и унапређења квалитета,

8. развија и спроводи поступке вредновање и самовредновања,

9. врши надзор над студентским вредновањем квалитета

10. подстиче међународну сарадњу,

11. подстиче стручно усавршавање наставног особља и

12. обавља друге послове у оквиру обезбјеђења и унапређења квалитета НУБЛ-а.

НУБЛ редовно спроводи процес самовредновања у законом прописаним временским интервалима, кроз креирање Извјештаја о интерној самоевалуацији студијских програма, организационих јединица те установе, али кроз креирање извјештаја према другим тијелима, надлежним за ову област (министарство, радна тијела, завод за статистику) те кроз парцијалне самоевалуације које су неопходне за лиценцирање нових студијских програма.

Опште самовредновање се спроводи једном у две године а посебно самовредновање једном годишње.

Квалитет наставног процеса је предмет обсервације и евалуације свих стручних органа НУБЛ-а, на челу са ректором, који на радним састанцима у току академске године разматрају квалитет наставног процеса са предметним наставницима, асистентима, сарадницима и представницима студентског парламента. Координатор интензивно прати да ли се планови студијског програма досљедно спроводе, и чине корективне потезе уколико се процјени да је неопходно. Рад наставника се прати путем анкета које се обављају на крају сваког семестра и које обухватају све студијске програме и све предмете, као и кроз извјештаје о раду и записнике, које је наставно особље дужно да достави на крају мјесеца. НУБЛ инсистира да студенти својим приједлозима и иницијативом доприносе унапређењу квалитета и разноликости наставног процеса, студијских програма и уопште цјелокупног академског живота на НУБЛ-у и његовим интегрисаним центрима. Кроз самоевалуацијски извјештај добијамо преглед реализованих обавеза у односу на планиране и увид о томе како се наставно и ненаставно особље придржава мјесечног, семестралног и годишњег плана предавања, вјежби и других облика активности, да би уколико се покаже потреба били упозорени али и подржавани од стране НУБЛ-а у напору да се грешке или пропусти исправе на што адекватнији начин. У изради извјештаја су укључени све службе НУБЛ-а: менаџмент, правна служба, библиотека, финансијска служба, студентска служба и све организационе јединице, свако у својој надлежности.

Све неопходне стандарде и поступке за обезбјеђење квалитета и поступање субјеката у систему обезбјеђења квалитета, НУБЛ је прецизно дефинисао, по радним тијелима и посебно по областима, у Правилницима НУБЛ-а (усвојеним од стране стручних органа НУБЛ-а, а на приједлог Центра за обезбјеђење и унапређење квалитета), водећи рачуна о објективној потреби, сврсисходности и могућностима апликације сваког од стандарда и поступка (Стратегија обезбјеђења квалитета Независног НУБЛ-а Бања Лука, Правилник о обезбјеђењу и унапређењу квалитета и Правилник о студентском вредновању квалитета студија). Како су наставници и студенти од самог почетка укључени у разраду постулата на којима ће почивати квалитет, они су упознати са квалитативно-квантитативним својствима процеса који на НУБЛ-у доводе и доводиће до остваривости квалитета, између осталог и кроз анонимно анкетирање. Анкетирање студената врши се кроз процес израде самоевалуационих извјештаја организационих јединица (примјери истих су доступни у оквиру апликационих образаца студијских програма који се акредитују) . Центар за обезбјеђење и унапређење квалитета, у својству тијела одговорног за квалитет на НУБЛ-у, на основу добијених резултата, синхронизовано са осталим органима процјењује ниво остваривања и поштовања донијетих параметара обезбеђења квалитета, имајући обавезу и мотив да на основу виђеног предлаже не само корективне, већ инвентивне и иновативне приступе унапређењу квалитета.

Дакле, студенти имају значајну улогу у процесу обезбјеђења квалитета. НУБЛ периодично захтјева од студената да на унапријед утврђен и од стране стручних тијела прихваћен модул искажу мишљења о раду стручних органа НУБЛ-у, раду Комисије за обезбјеђење квалитета, као и о стратегији, стандардима и поступцима за унапређење квалитета на НУБЛ-у. Комисија за обезбеђење квалитета стратешки анализира прикупљена мишљења и савјете студената, и поступа у складу са закљученим.

Студентима је преко оцјењивања студијских програма и наставног особља ([Правилник о студентском вредновању квалитета студија](Прилози/8.%20Formalno-pravna%20akta/Pravilnik-o-studentskom-vrednovanju-NUBL.pdf)) омогућено учешће у осигуравању квалитета студијских програма. Пресјек стања квалитета студијских програма и наставног кадра добија се на основу података прикупљених путем писаних упитника од стране студената, а у будућности ће укључивати и свршене студенте и послодавце, као и поређењем са студијским програмима сличног садржаја у региону и Европи.

## 1.5. Сврха и процедура самоевалуацијског извјештаја

Као редовна активност Независног универзитета, писање Извјештаја о самовредновању и оцјени квалитета за календарску 2012. годину имало је одређене новине у односу на 2011. годину, које су истакнуте у уводном дијелу, а тичу се израде Извјештаја Универзитета и свих његових организационих јединица у складу са Критеријумима за акредитацију високошколских установа у БиХ. Ова чињеница је веома битна јер Универзитет спроводи обуку, ствара свијест и предузима све неопходне елементе како би будући процес акредитације високошколских установа у Републици Српској дочекао спреман, а што је у складу са чланом 25. Закона о високом образовању Републике Српске.

* 1. *Тим за самоевалуацију*

Сенат Универзитета је именовао Комисију за израду Извјештаја о самовредновању Универзитета, коју је задужио да припреми форму и минималне елементе израде Извјештаја по организационим јединицама и Универзитету.

Све организационе јединице су у складу са тим образовале своје Комисије за израду Извјештаја, које су биле задужене да поступку израде у потпуности координишу и направе задужења на свакој организационој јединици.

* 1. *Поступак самоевалуације*

Провођење поступка израде Извјештаја спроведено је у складу са радном верзијом Правилника о самовредновању и оцјени квалитета који се усвојио у 2022. години на сједници Сената. Начин спровођења поступака вредновања на Универзитету од 2008. године уређен је Правилником о осигурању квалитета што је у потпуности пружило основу за организовање оваквог поступка израде Извјештаја.

Израда Извјештаја се заснивала на начин да су све организационе јединице, односно Комисије задужене за израду Извјештаја, сачиниле своје Извјештаје у складу са формом и минималним елементима.

Квалитет наставног процеса је предмет обсервације и евалуације свих стручних органа Универзитета, на челу са ректором, који на радним састанцима у току академске године разматрају квалитет наставног процеса са предметним наставницима, асистентима, сарадницима и представницима студентског парламента. Координатор интензивно прати да ли се планови студијског програма досљедно спроводе, и чине корективне потезе уколико се процјени да је неопходно. Рад наставника се прати путем анкета које се обављају на крају сваког семестра и које обухватају све студијске програме и све предмете, као и кроз извјештаје о раду и записнике, које је наставно особље дужно да достави на крају мјесеца. Универзитет инсистира да студенти својим приједлозима и иницијативом доприносе унапређењу квалитета и разноликости наставног процеса, студијских програма и уопште цјелокупног академског живота на Универзитету и његовим интегрисаним центрима. Кроз самоевалуацијски извјештај добијамо преглед реализованих обавеза у односу на планиране и увид о томе како се наставно и ненаставно особље придржава мјесечног, семестралног и годишњег плана предавања, вјежби и других облика активности, да би уколико се покаже потреба били упозорени али и подржавани од стране Факултета у напору да се грешке или пропусти исправе на што адекватнији начин. У изради извјештаја су укључени све службе Универзитета: менаџмент, правна служба, библиотека, финансијска служба, студентска служба и све организационе јединице, свако у својој надлежности.

**Закључак:** Све неопходне стандарде и поступке за обезбјеђење квалитета и поступање субјеката у систему обезбјеђења квалитета, НУБЛ је прецизно дефинисао, по радним тијелима и посебно по областима, у Правилницима Универзитета (усвојеним од стране стручних органа Универзитета, а на приједлог Комисије за унапређење квалитата), водећи рачуна о објективној потреби, сврсисходности и могућностима апликације сваког од стандарда и поступка. Како су наставници и студенти од самог почетка укључени у разраду постулата на којима ће почивати квалитет, они су упознати са квалитативно-квантитативним својствима процеса који на Универзитету доводе и доводиће до остваривости квалитета. Универзитет се неће задовољавати само минимално прихватљивим или прописаним 10 условима, већ ће тежити трајном квалитету својих ресурса, научноистраживачког рада, наставног процеса, наставних инструмената, напредовања студената, итд.

**Корективне мјере:**

* Појачати контролу имплементације усвојених стандарда и поступака за обезбјеђење квалитета.
* Развити Центар за квалитет до жељеног, прописаног облика. Ојачати улогу овог центра у свакодневном функционисању Универзитета.
* Усавршавати и додатно едуковати чланове Центра за квалитет.

# 2. Креирање и усвајање студијских програма

Студијским програмом утврђују се:

1. назив и циљеви студијског програма;

2. модел студијског програма;

3. област образовања којој припада студијски програм;

4. врста студија и исход процеса учења;

5. стручни, академски, односно научни назив;

6. услови за упис на студијски програм;

7. листа обавезних и изборних студијских подручја, односно предмета, са оквирним садржајем;

8. начин извођења студија и полагања испита и потребно вријеме за извођење појединих облика

студија;

9. предвиђени број сати за поједине предмете и њихов распоред по годинама, бодовна

вриједност сваког предмета исказана у ЕСТС бодовима;

10. бодовна вриједност завршног рада исказана у ЕСТС бодовима;

11. предуслови за упис појединих предмета или групе предмета, односно услови за упис студената

у слједећу годину;

12. начин избора предмета из других студијских програма;

13. услови за прелазак са других студијских програма у оквиру истих или сродних области студија; и

14. друга питања од значаја за извођење студијског програма, у складу са одговарајућим

актима ресорног министарства.

Аспекти одвијања студијских програма, као што су циљеви, садржај, структура, методе извођења наставе, оптерећење наставног особља и студената, стручност, практичност, неизоставни су дио сваке системске провјере стандарда квалитета свих Факултета. Постоје утврђени поступци за одобравање, праћење и контролу програма студија ([Правилник о доношењу и евалуацији студијских програма](Прилози/8.%20Formalno-pravna%20akta/Правилник%20о%20доношењу%20и%20евалуацији%20студијских%20програма%202023.pdf)).

Сваки студијски програм јесте повезана и усклађена цјелина која обухвата циљеве, структуру и садржај, политику и процедуру уписа студената, методе учења и начин провјере знања, исходе учења и компетенције студената, што је видљиво из курикулума студијских програма који се изводе на НУБЛ-у, који су испунили неопходне стандарде и услове у оквиру процеса лиценцирања. Студијски програми се прате, анализирају и осавремењују кроз мониторинг у оквиру периодичних самоевалуација организационих јединица и студијских програма понаособ.

Стратегија развоја НУБЛ-а инкорпорира захтјеве који произилазе из релевантних законских и стратегијских оквира, антиципира интерне и екстерне изазове, испуњава очекивања академске заједнице, оснивача, али и шире друштвене заједнице. Она представља оквир за рад и понашање НУБЛ-а у будућности, уважавајући највише академске критеријуме, смјернице и стандарде у стицању општих, научних и умјетничких знања и вјештина, развој квалификованих компетенција за сваки студијски програм, заснованих на правилно креираним исходима учења. Процедуре за креирање, иновирање и усвајање студијских програма садржане кроз Статут, Правилник о доношењу и евалуацији студијских програма, Правилник о обезбјеђењу и уанпређењу квалитета, јесу у складу са Стратегијом, и имплементирају се на начин да доприносе остварењу мисије, визије и циљева установе. Кроз поменуте процедуре, Универзитет:

1.Континуирано иновира и развија програме наставних предмета (силабусе), са посебним фокусом на осавремењавање наставног садржаја (тематских цјелина), метода извођења наставе, метода учења и проверавања усвојених знања и вјештина,

2.Развија и имплементират напредне академске програме у сврху цјеловитије анализе појединих научних дисциплина и преферира мултидисциплинарни приступ у рјешавању проблема,

3.Редовно вршити самоевалуацију свих актуелних студијских програма са циљем стицања сазнања о потреби даљег развијања или гашења конкретног студијског програма,

4.Континуирано побољшава наставно-научни процес активнијим интерактивним радом и сарадњом кључних учесника (студенти, наставници, сарадници и административно особље),

5.Развија општу и посебне „онлине“ комуникације у цјелокупном процесу од конкурисања за пријем, преко приступа свим релевантним информацијама, до праћења рада и напредовања студената након завршетка одређеног циклуса студија,

6.Стимулише креативност, иновативност и врхунске исходе учења, кроз стварање мотивационог образовног окружења.

Сваки студијски програм који се изводи на НУБЛ-у има објављене циљеве, у оквиру курикулума и садржајно су усклађени са Законом о високом образовању и Статутом НУБЛ-а, те су јавно доступни и на званичној интернет страници.

Примарни циљ сваког студијског програма је образовање студената чије ће компетенције бити општег карактера у научном пољу коме програм припада, са довољно широким увидом у академска знања и реалну праксу у области којој студијски програм припада.

Из примарног циља произилази и генерални циљ, а то је да студенти стекну потребна знања и вјештине кроз стручно оспособљавање и опште-образовне компоненте студијског програма адекватним методама учења и подучавања.

Правилима о студирању на првом и другом циклусу, студијским програмима те Правиником о доношењу и евалуацији студијских програма регулисана је ова област. Студијски програми подјењени су на академске године и семестре, а сваки предмет из студијског програма исказује се бројем ЕЦТС бодова, док се обим студија изражава збиром ЕЦТС бодова. У складу са ЕЦТС системом, обим студијског програма износи 60 ЕЦТС бодова у једној академској години, односно 30 ЕЦТС бодова у једном семестру, један бод односи се на 30 часова рада студента.

Процјена стварног студентског оптерећења односи се на поређење предвиђених ЕЦТС бодова и стварног оптерећења студената према појединим активностима на предмету, те се проводи за све предмете. Предмети чине Наставни план сваког студијског програма који се изводи на НУБЛ-у из чијег савладавања произилазе излазне компетенције и квалификације свршених студената, односно излазни профили од 180 и 240 ЕЦТС бодова, а у складу са важећим квалификационим оквиром (излазни профили – Статут члан 72).

У зависности од тога да ли је Наставним планом предвиђена пракса, формирају се посебне групе студената, и када није случај и по основу споразума о стручној пракси са многим институцијама и привредним субјектима, студенти имају прилику да стекну практична и стручна звања и мимо установе ([Споразуми о пракси](Прилози/4.%20Mobilnost,%20međunarodna%20saradnja/Споразуми%20-%20пракса)). Осим тога, кроз пројекте размјене студената, стручне посјете институцијама и друге методе, студентима је омогућен оперативни и практични приступ имплементације стечених компетенција, вјештина и знања.

На НУБЛ-у се користи европска методологија рачунања бодова која је рађена у складу са упутством “Водич за кориснике ЕЦТС-а и додатка дипломи “(Брисел, 14.02.2005. године) а преточени су у Правилник о ЕЦТС бодовима, шифрирању и силабусима, у којима се водило рачуна да број стечених бодова на предметима одговара стварном оптерећењу студената и да је број бодова који се стиче правилно распоређен на предиспитне и испитне активности, при чему 1 ЕЦТС бод је једнак 30 часова рада студента.

У поступку преноса ЕЦТС бодова са других високошколских установа односно студијских програма примјењују се стандарди и међународни документи и конвенције који уређују област мобилности студената, признања квалификација, и обезбјеђења квалитета студија.

ЕЦТС бодови преносе на начин и под условима утврђеним Законом о високом образовању, Статутом НУБЛ-а, Правилником о упису (Нацрт) Правилником о студирању (члан 12).

Академско признавање вриједности, квалификације или дипломе (домаће или стране), односно пренос ЕЦТС бодова које је кандидат стекао на другој високошколској установи, а у сврху наставка студија на студијским програмима првог и другог циклуса на НУБЛ-у, врши се по основу:

- признавања положених испита односно броја стечених ЕЦТС бодова,

- признавања кратких периода студија везаних уз мобилност студената и

- признавање цијелих високообразовних квалификација.

Услови за признавање испита, односно преноса ЕЦТС бодова које је кандидат стекао на другој високошколској установи су :

- да је испит положен, односно ЕЦТС бодови стечени на наставном предмету који је садржајем и обимом подударан са одговарајућим наставним предметом из датог студијског програма, на који се захтјева препис од стране кандидата и

- да је студент добио пролазну оцјену из наставног предмета на којем је стекао ЕЦТС бодове који жели да пренесе.

Кандидат уз захтјев подноси сљедећу документацију (оригинал или овјерене фотокопије):

- Увјерење положеним испитима и стеченим ЕЦТС бодовима;

- Наставни план и програм студија и

- Диплому о претходно стеченом вишем или високом образовању.

Захтјев кандидата рјешава посебно образована Комисија, у року од 15 дана од дана подношења захтјева, уз обавезу састављања записника односно извјештаја о признавању испита, квалификације, преносу ЕЦТС бодова и полагању диференцијалних испита. На основу приједлога Комисије, декан факултета доноси, у зависности од основа академског признавања, рјешење или одлуку о признавању испита, односно преносу ЕЦТС бодова, вриједности, квалификације или дипломе и полагању диференцијалних испита за кандидата.

Кандидати који су претходно више или високо образовање стекли на високошколским установама у иностранству или према раније важећим регулативама, могу се уписати уколико остваре услове утврђене важећим правилником који регулише признање страних високошколских исправа.

Правилник о поступку еквиваленције раније стечених звања, поступку вредновања високо школских исправа и поступку за признавање страних високошколских исправа за потребе наставка школовања на НУБЛ-уБања Лука

Све информације и правилници су јавно доступни студентима (веб страница, студентска служба, огласна табла).

Програмски гледано, студијски програми су великим дијелом усаглашени са сличним студијским програмима иностраних високошколских установа, од којих је довољан број од 3 институције са европског образовног простора, како је један од основних критерија приликом лиценцирања нових студијских програма је ДОКАЗ О ПОДУДАРНОСТИ У ВЕЋЕМ ДИЈЕЛУ СА СТУДИЈСКИМ ПРОГРАМИМА ИЗ НАЈМАЊЕ ТРИ ЛИЦЕНЦИРАНЕ И АКРЕДИТОВАНЕ ВИСОКОШКОЛСКЕ УСТАНОВЕ ИЗ ЗЕМАЉА ПОТПИСНИЦА БОЛОЊСКЕ ДЕКЛАРАЦИЈЕ, при чему се обавезно води рачуна о потребама локалног, регионалног и глобалног тржишта рада.

Универзитет проводи испитивање прикладности постигнутих исхода учења студената који су завршили одређени циклус студија са стварним потребама тржишта рада, нпр. путем анкетирања или заједничким тематским састанцима и др. наставника, послодаваца и њихових запослених (алумни), струковних удружења, представника тржишта рада и других релевантних организација. Сви студијски програми имају дефинисане исходе учења, садржај предмета и методе рада са студентима који су детаљно конципирани у оквиру наставних планова и програма, а у складу са матичним правилницима. Комплетан наставни план и програм базиран је на на крајње исходе односно компетенције свршеног студента на крају сваког циклуса студија. Док се , да исте као и исходи постоје дефинисани на крају сваког студијског програма, као и на нивоу сваког предмета, што је видљиво из силабуса. У сваком силабусу предмета се налази дио са предвиђеним садржајима и са компетенцијама и исходима учења датих предмета.

**Закључак:** Посебну потешкоћу у креирању и развоју нових студијсих програма представља административни оквир који није довољно флексибилан да обезбиједи ефикасно увођење промјена у лиценцирање промјене или нове студијске програме које треба лиценцирати. Предуго траје процес административног одобравања новог студијског програма, исти је нетранспарентан и неријетко неосновано негативан у односу на привредну тражњу за профилима, што често отежава лиценцирање студијских програма који имају реалну оправданост.

**Корективне мјере:** На нивоу студијског програма потребно је израдити матрицу исхода учења која омогућава увид у међусобну усклађеност исхода учења на нивоу студијског програма и на нивоу свих предмета који се изучавају током студија на начин да исходи учења сваког предмета морају доприносити исходима учења на нивоу циклуса студија, те да сви исходи учења на нивоу циклуса морају бити остварени кроз различите предмете. Компетенције студената и исходи учења морају бити логички повезани на начин да су исходи учења изјаве о томе које би компетенције студент требао стећи након успјешно завршеног процеса студирања, с тим што стечене компетенције могу и превазилазити исходе учења. Исходи учења морају бити логички повезани са ECTS бодовима. У контексту повезивања исхода учења и ECTS бодова потребно је узети у обзир расположиво вријеме које студент мора посветити обавезама у оквиру датог предмета и могућности студента да постигне планиране исходе у том времену.

# 3. Учење, подучавање и вредновање усмјерени на студента

Обавезе студената дефинисани су Законом о високом образовању, Статутом Независног универзитета и другим општим актима којима се регулишу питања обавезног поступања студената у току студија. Основне обавезе студената јесу да: похађају предавања и семинаре и остале видове наставе; да се посвете студијима и учествују у акдемским активностима и да поштују правила која доноси Универзитет, односно Факултет.

Евалуацијом активности студената током извођења наставе, студент сакупља бодове који су предвиђени за поједине активности, у складу са наставним програмом за сваки поједини предмет. Показано знање студената оцјењује се према Законом о високом образовању, Статутом Универзитета и Правилником о студирању. На почетку школске године наставник је обавезан упознати студенте са начином рада и бројем бодова које доносе поједине активности.

Права студента се односе на право да буду упознати са свим правима и обавезама и дужностима, да имају слободу, да искажу своје мишљење о квалитету наставе и раду академског особља, да учествују на изборима за студентска мјеса у студентским представничким тијелима, као и сва друга права у складу са наведеним прописима.

Квалитет наставног процеса обезбјеђује се квалитетним програмима и плановима рда по предметима, професионалним радом наставника и сарадника, праћењем квалитета наставе и предузимањем потребних мјера у случају када се утврди да квалитет није на одговарајућем нивоу. Студијски програми су организовани као редовни студији и обављају се у складу са општим актима којима је регулисана област високог образовања и општим актима Независног универзитета. Завршетком првог циклуса студија у трајању од три или четири године, у складу са Уредбом о кориштењу академских титула, стицању научних и стручних звања („Службени гласник Републике Српске“ бр. 111/09 и 102/10.), студент стичу одговарајуће академске називе. Студије се изводе на начин прилагођен предвиђеним областима или предметима и то кроз групну наставу и индивидуалне консултације, изузев за обавезне заједничке теоретске предмете за које је настава колективна. Посебна пажња се поклања активном учешћу студената у настави и учењу путем рјешавања конкретних проблема са акцентом на самостални рад, развијање критичности и подстицање креативности. Квалитет студијског програма се обезбјеђује кроз праћење и провјеру његових циљева, структуре, радног оптерећења студената, као и кроз осавремењавање садржаја и стално прикупљање информација о квалитету програма од одговарајућих организација из окружења. Комисија за обезбјеђење квалитета на основу података које прикупи од студената и дипломираних студената утврђује задовољство корисника датим програмом.

Однос универзитета према студенту шири je од стандардног мјерења његовог уложеног рада. Он je усмјерen према резултатима учења, а не само према садржајима учења. Осим тога, унутар сваког колегија развијају и разне додатне вјештине и знање (тзв. генерички резултати учења). Подстиче се да студенти својом активношћу развијају усмено и писмено изражавање, технике рјешавања проблема, разумијевање модела, рад у групи, радне навике, служење различитим изворима информације итд. Ако желимо студента припремити за запошљавање и самозапошљавање након завршетка студија, али и за цјеложивотно учење, уз специфичне резултате учења у појединим подручјима, треба додатно развијати и генеричке излазе учења. Надаље, сам процес подучавања и учења је такав да у његовом средишту буде студент, а не наставник. Није ријеч само о томе колико је времена на студију проведено, већ посебно о томе како је то вријеме проведено. Конкретно, у данашње вријеме изузетно брзе акумулације и развоја нових знања није довољно да наставник предаје еx‐катедра, а да студент слуша, записује и на испиту репродукује записано или прочитано у уџбенику. Напротив, студент мора свладати кључна знања у подручју, али и научити како ће се служити литературом, да би могао наставити сам учити. Затим, студента треба стављати у проблемске ситуације које ће му омогућити развијање стратегија за рјешавање проблема, али и критичко размишљање о проблему и ситуацији. Овакав приступ универзитета, усмјерава наставника да употребљава савремене методе наставног рада, које ће студента уважавати као субјект учења, а не само објект подучавања. То значи да „Болоњски процес“ опредјељује и наставнике на континуирано цјеложивотно учење и усавршавање.

Постоје многи примјери добре праксе којом НУБЛ Бања Лука ревносно пружа подршку студентима из осјетљивих група. Небројени су примјери субвенција и стипендирања студената из материјално угрожених породица, студената чији чланови породица спадају у једну овакву категорију, што изискује максимално прилагођавање наставним и испитним обавезама. У тим случајевима наставно и ненаставно особље, као и руководство НУБЛ-а настоји пружити како формалну тако и неформалу подршку, без изузетка. У корист томе свједочи и велики број одобрених студентских молби, од стране руководства.

Годинама уназад, НУБЛ на неком од 7 Факултета у свом саставу образује двоје штићеника дома за незбринуту дјецу „Рада Врањешевић“ Бања Лука.

Осим тога, постоје прописани критеријуми за пружање подршке студентима из осјетљивих група који су регулисани у оквиру Статута (члан 93.) и Правила о студирању (члан 24.).

С обзиром да су неки од редовних студената управо студенти из поменутих група значајно је напоменути да НУБЛ има прилагођене просторне капацитете особама са инвалидитетом (улазна рампа, прилагођени мокри чворови, учионице и амфитеатри у приземљу зграде, приступ стручним службама), као и информационе капацитете у оквиру којих је особама из осјетљивих категорија омогућено да несметано извршавају наставне и предиспитне обавезе (е-настава, електронске пријаве испита, електронска комуникација са наставницима и особљем НУБЛ-а, у одређеним случајевима и он-лајн настава као помоћни метод у наставном процесу)

У протеклом периоду, у оквиру изадања Независног НУБЛ-а публикован је и уџбеник штампан Брајевим писмом, исти је доступан у библиотеци НУБЛ-а.

За сваки студијски програм који се изводи на НУБЛ-уорганизационе јединице, понаособ, прате ограничења у погледу броја студената у наставној групи по студијском програму, у складу са стандардима о квалитету наставе, законским ограничењима и уписним квотама. Ниједна наставна група тренутно не прелази поменуто ограничење.

**Закључак**: У одјељку за примједбе и сугестије студенти су наводили да је потребно организовати више практичне наставе и семинара на свим факултетима и хвалили су рад студентске службе. Уз мала одступања односно варијације, резултати су приближно једнаки у току читавог временског интервала који је предмет самоевалуације.

**Корективне мјере:**

* Повећати број семинара и часова практичне наставе, као стручних предавања као једног од мотивационих алата за напредовање студената кроз даље учење.
* Формирање Центра за каријеру....
* У складу са принципима „Болоњске филозофије“ образовања, Универзитет додатно усмјерити према студентима, обзиром да:

1.се наставни план темељи на оптерећењу студената, а не наставника;

2.су важни резултати учења и исходи, а не садржаји;

3.методе рада стављају студента у фокус наставног процеса;

4.већом слободом код избора предмета студенти креирају властити пут кроз студиј;

5.студенте треба припремити за цјеложивотно учење, продуктивно запошљавање и самозапошљавање.

# 4. Упис и напредовање студената, признавање и сертификовање

Упис на студијске програме првог, другог и трећег циклуса на НУБЛ-у врши се на основу јавног конкурса. Одлуку о расписивању конкурса као и о броју студената који ће се уписати доноси Сенат.

Приједлог броја студената које НУБЛ планира уписати на прву годину свих циклуса студија се шаље надлежном министарству најкасније до 31. јануара за наредну академску годину.

Сенат расписује заједнички конкурс или одвојени конкурс за упис на све студијске програме НУБЛ-а, за све врсте и нивое студија.

НУБЛ може да расписује више пута конкурс за пријем студената у истој академској години уколико термин конкурса не угрожава параметре квалитета студија.

Конкурс за упис садржи податке и информације заинтересованим кандидатима за упис и то:

1. материјално-правни основ за расписивање конкурса,
2. студијске програме и излазне профиле,
3. услове за упис на поједине циклус студија,
4. потребну документацију за пријаву,
5. остале податке о пријави заинтересованих кандидата.

[Конкурс](https://nubl.org/wp-content/uploads/2023/06/nubl_konkurs_za_upis_23-24.pdf) се објављује у најмање једним новинама и на интернет страници НУБЛ-а.

Процедура за упис студената детаљно је разрађена у оквиру усвојених документ који регулише ову област и са којима су студенти упознати.

[Правила о студирањ](Prateci%20dokumenti/Formalno-pravna%20akta/PRAVILNIK%20O%20STUDIRANU%20NUBL.pdf)у (чл. 37-55) и [Правилник о упису (нацрт)](Прилози/8.%20Formalno-pravna%20akta/Правилник%20о%20упису%20студената.docx)

Студенти су упознати са правилима студирања и документи су им стално доступни (web сајт, студентска служба, огласна табла).

НУБЛ Бања Лука сваке године публикује електронску и штампану верзију водича за бруцоше под називом [Информатор за студенте](Прилози/9.%20Informacioni%20materijali%20za%20studente/Informator-202324-cirilica.pdf) који садржи све неопходне податке и информације о установи, условима, излазним профилима, компетенцијама, активностима и студијским програмима. Све додатне информације и последње вијести будући студенти могу пронаћи у оквиру званичне веб странице НУБЛ-а <https://nubl.org/> или информисањем у Студентском административном центру. Осим водича за студенте, постоје и други електронски и штампани информациони материјали попут [флајера](Прилози/9.%20Informacioni%20materijali%20za%20studente/flajeri) организационих јединица и кратких савјетодавних педагошких [брошура](Прилози/9.%20Informacioni%20materijali%20za%20studente/brosura%20-%20latinica.pdf).

Постоје и примјери радионица за бруцоше попут бесплатне радионице [„Тест професионалне оријентације“.](https://nubl.org/%d0%b1%d0%b5%d1%81%d0%bf%d0%bb%d0%b0%d1%82%d0%b0%d0%bd-%d1%82%d0%b5%d1%81%d1%82-%d0%bf%d1%80%d0%be%d1%84%d0%b5%d1%81%d0%b8%d0%be%d0%bd%d0%b0%d0%bb%d0%bd%d0%b5-%d0%be%d1%80%d0%b8%d1%98%d0%b5/)

Број уписаних студената у потпуности је усклађен са кадровским, просторним и техничко-технолошким могућностима, у складу са прописаним законским регулативама и стандардима квалитета наставе те у складу са условима које захтјевају различите области студијских програма. У поступку креирања нових i иновирања постојећих студијских програма истражене су реалне потребе локалног и регионалног тржишта рада, не занемарујући чињеницу да су сва локална и регионална тржишта интегрални дио глобалног тржишта рада. Неразвијеност тржишта рада не смије бити ограничавајући фактор развоја система образовања, посебно система високог образовања. НУБЛ у свом раду и развоју настоји максимално допринијети задовољавању потреба и тражње за одређеним образовним профилима, најприје локалног тржишта, образујући између осталог и дефицитарни стручни кадар (примјер томе су свршени студенти студијских програма: Специјална едукација и рехабилитација; Предшколско васпитање и образовање; Економија и пословање и др.)

Сенат Универзитета доноси одлуку о расписивању конкурса за упис на студије, који поред осталог садржи услове за упис, поступак спровођења конкурса и начин и рокове за подношење жалби. Критеријуми су дио општих, интерних аката који регулишу услове за упис на универзитет. Број студената за упис утврђује Сенат на основу приједлога Факултета, а коначно одобравање даје Министарство за научно технолошки развој, високо образовање и нформационо друштво, односно Влада РС.

У остваривању права на упис ([Правила о студирању на првом и другом циклусу – 2.3. Услови уписа](Прилози/8.%20Formalno-pravna%20akta/правила%20студрања%20на%20првом%20и%20другом%20циклусу%20студија.pdf)) кандидати имају једнака права која не могу бити ограничена по основу пола, расе, језика, вјероисповијести, политичког убјеђења, националног, социјалног или етничког пријекла инвалидности или по другом сличном основу, положају или околности. Да би обезбједио задовољавајући квалитет студената, Факултет путем конкурса, према унапријед утврђеним и јавно објављеним критеријумима, врши селекцију пријављених кандидата. Редослијед кандидата утврђује се, првенствено, на основу општег успјеха постигнутог у средњем образовању као и резултата теста опште информисаности, и то:

1.бодовања општег успјеха у средњој школи тако што се просјечна оцјена из свих предмета четверогодишње средње школе израчунава на двије децимале и помножи са бројем 10- максималан број бодова по овом основу износи 50.

2.Успјех на пријемном испиту или испиту за провјеру склоности и способности на којем се максимално може остварити 50 бодова.

Студенти који су примљени и уписани на Факултете улазе у уговорни однос са Факултетом, односно Универзитетом. Уговорним односом утврђују се права, обавезе и одговорности студената, услови студирања, права и обавезе Факултета према студентима и сва остала питања регулисана Статутом Универзитета и другим актима Универзитета. Уговоре са студентима потписује Декан Факултета. Након уписа на Факултет, студенту се издаје студентска књижица (индекс).

На Универзитету је наставни процес организован на начин који свим студентима пружа једнаке могућности, што подразумијева обезбјеђивање адекватних услова студирања за студенте са инвалидитетом и уважавање разлика међу студентима.

Универзитет посједује успостављен систем за признавање квалификација и периода студирања у складу са међународни документима и конвенцијама које уређују област мобилности студената, признања квалификација, и обезбјеђења квалитета студија. Исти се огледа у процедурама прописаним:

1. [Правилима студирања на првом и другом циклусу](Прилози/8.%20Formalno-pravna%20akta/правила%20студрања%20на%20првом%20и%20другом%20циклусу%20студија.pdf),

2. [Правилником о поступку еквиваленције раније стечених звања, поступку вредновања високошколских исправа и постпуку признавања страних високошколких исправа за потребе наствака школовања на Независном универзитету](Прилози/8.%20Formalno-pravna%20akta/Правилник%20о%20поступку%20еквиваленције,%202023.pdf),

3.[Правила студирања на трећем циклусу](Прилози/8.%20Formalno-pravna%20akta/PRAVILA-O-STUDIRANJU-III-CIKLUS.docx),

4.Правилника о упису – усвојен нацрт правилника који детаљно образлаже процедуре академског признавања вриједности, квалификације или дипломе (домаће или стране), односно пренос ЕЦТС бодова које је кандидат стекао на другој високошколској установи, а у сврху наставка студија на студијским програмима првог, другог и трећег циклуса на Универзитету, врши се по основу:

1.признавања положених испита односно броја стечених ЕЦТС бодова,

2.признавања кратких периода студија везаних уз мобилност студената и

3.признавање цијелих високообразовних квалификација.

У складу са критеријима и стандардима европског простора високог образовања, студенти могу, прије почетка академске године, односно семестра, поднијети захтјев за прелазак на жељени студијски програм. У поступку одобравања уписа на одговарајући семестар односно годину бираног студијског програма, разматра се дотадашњи ток студирања и постигнути број ЕЦТС бодова и у складу с тим, се одобрава упис на одговарајући семестар, односно годину студија. Ако се ради о истом студијском програму, студенту се признаје постигнути број бодова и одобрава упис у складу са условима уписа студената који већ студирају на овом студијском програму, а ако се ради о сродном студијском програму, студенту се признају положени испити који су компатибилни са предметима на жељеном студијском програму, а недостајући предмети се утврђују као диференцијални испити, које је студент дужан положити прије полагања редовних испита уписаног семестра, односно године, у складу са општим актима Универзитета. Мобилност студената регулисана је општим актима универзитета који су таксативно побројани у претходном подстандарду као и условима елабората студијских програма. Вертикална и хоризонтална мобилност студената регулисана је Правилима о студирању на првом и другом циклусу (3.2. Мобилност унутар високошколске установе; 3.3. Мобилност између високошколских установа).

Студенти су упознати са правилима студирања и процедуром жалбе и документи су им стално доступни (веб сајт, студентска служба, огласна табла). Правилима о студирању (поглавље – 4.6) и Статутом (члан 102.и103.) је утврђена процедура улагања приговора студента на квалитет наставе или оцјену или других текућих питања, а кроз ревносно анкетирање студената у оквиру самоевалуационих извјештаја (анкете прописане Правилником о студентском вредновању). Универзитет озбиљно приступа свим негативним појавама на које алудирају студенти кроз алате приговора и изражавања мишљења, који су им доступни, и благовремено афирмише креирање позитивних рјешења ових појава.

Методе и начини студентског вредновања и оцјењивања су детаљно утврђени у Правилима о студирању на првом и другом циклусу студија (поглавље - 4.Вредновање рада студената), Наставним планом и програмом студијског програма, Статутом (члан 92-94.), те Правилником о ЕЦТС бодовима, шифрирању и силабусима, тако да студенти прије почетка наставног процеса буду упознати о начинима вредновања и оцјењивања критеријумима оцјењивања, елементима оцјене и могућношћу улагања жалбе на оцјену. Прије почетка наставе наставници и сарадници непосредно упознају студенте са начинима и облицима провјере знања који су садржајни и у наставном плану сваког наставног предмета – Силабусу.

Универзитет, на захтјев, благовремено издаје завршни документ односно увјерење о дипломирању студенту након испуњавања свих обавеза предвиђених Наставним планом и програмом и стицања одговарајућег академског звања. Увјерење о дипломирању, како је законом предвиђено, важи до издавања дипломе. Дипломе са додатком дипломи, свих нивоа студија се уручују на промоцији која се у правилу организује на Дан Универзитета или на други датум који одреди Сенат Универзитета. Стечена квалификација студента дефинисана је у наставном плану и програму и у додатку дипломе на матерњем или енглеском језику. Додатак дипломи садржи сљедеће информације: о носиоцу дипломе; назив квалификације, академску титулу и звање које је стекао носилац дипломе; назив и статус институције која издаје диплому; степен циклуса студија, трајање студија и услови за упис; начин студирања; систем и правила студирања; програм студирања; постигнути резултати у току студија и скалаоцјењивања; могућности за упис на сљедећи степен студија; професионални статус носитеља квалификације; додатне информације и овјеру.

Напредовање студената у току студија прате наставници и сарадници, као и ментори на изради завршних радова (мастер радова и докторских дисертација). Студентима су доступни сви ресурси којима располаже универзитет, а тичу се научно-истраживачког или пак научно-умјетничког рада, међународне мобилноти и размјене, стручних предавања, учешћа у конференцијама у организацији универзитета итд. Осим тога студентима је омогућено да се самостално или у сарадњи са наставницима и сарадницима, баве научно-истраживачким радом и исти објављују у научном часопису универзитета, а постоје и позитивни примјери подршке универзитета у виду додјељивања избора у сарадничка или наставничка звања.

# 5. Наставно особље

## 5.1. Компетенције и број наставника

Универзитет расписује Конкурс ([Правилник о поступку и условима избора у звање – глава 6](Прилози/8.%20Formalno-pravna%20akta/Правилник%20о%20поступку%20и%20условима%20избора%20академског%20особља.pdf).) и за пријем обезбјеђује наставнике и сараднике који испуњавају услове за избор у одговарајуће звање у односу на предмете чија матичност је претходно одређена одлуком Сената, а према плану запошљавања и ангажовања наставника и сарадника. Врста ангажмана, права и обавезе прописани су Статутом и [Правилником о раду](Прилози/8.%20Formalno-pravna%20akta/PRAVILNIK%20O%20RADU%20-%2019.02.2016.%20.pdf) на универзитету. Наставници поред општих законских услова морају имати важећи избор у научно-наставно, умјетничко-наставно, наставно или научно звање на некој од акредитованих високошколских установа или научноистраживачких организација које имају компетентно изборно тијело у области за коју се избор врши. Важно је напоменути како на НУБЛ-у постоји позитивна пракса годинама уназад гдје се посебна пажња посвећује стварању и развијању властитог наставно – научног подмлатка кроз креирање одговарајуће кадровске политике на Универзитету.

Квалификације се доказују приложеним дипломама, објављеним радовима у научним часописима и зборницима са рецензијом, репрезентативним референцама у умјетничком раду, као и евиденцијом о педагошким квалитетима и одговарајућем професионалном искуству. У оцјени испуњености научних, умјетничких и стручних квалификација примјењују се услови и критеријуми прописани законом и поменутим Правилником.

На свим организационим јединицима и свим студијским програмима на којима се изводи настава постоји обезбијеђен минималан услов од најмање 50% запослених у сталном радном односу са пуним радним временом.

Универзитет кроз годишње планове развија и усавршава постојећи и регрутује нови кадар до оптималне попуњености у односу на број уписаних студената. Посебна пажња се посвећује стварању и развијању властитог наставно – научног подмлатка кроз креирање одговарајуће кадровске политике на Универзитету.

Анализа постојећег стања и потреба учесника у научно‐наставном процеса на Универзитету приказана је у наредној табели. Из табеле се произилази да је на Универзитету потребно ангажовати 167 наставника и сарадника како би се остварила оптимална норма оптерећења наставника и сарадника.

**Табела број10: Условни број наставника**

|  |  |  |  |  |
| --- | --- | --- | --- | --- |
| **Организациона јединица** | **Годишњи фонд сати**  **предавања** | **Годишњи фонд сати вјежбе** | **Број условних наставника за**  **норму** | **Број условних сарадника за**  **норму** |
| Економски факултет | 3120 | 3450 | 9 | 11 |
| Педагошки факултет | 9420 | 9270 | 26 | 31 |
| Факултет политичких  наука | 6270 | 5880 | 17 | 19 |
| Факултет за  информатику | 2550 | 3165 | 7 | 10 |
| Факултет за  екологију | 1755 | 1500 | 5 | 4 |
| Факултет лијепих  умјетности | 3030 | 1410 | 8 | 5 |
| Факултет за  безбједност и заштиту | 2250 | 1830 | 7 | 6 |
| Институт за  научноистраживачки рад | - | - | - | - |
| **Укупно** | **28395** | **26505** | **79** | **88** |

Како је одређени број предмета заједнички за више студијских програма, прије почетка сваке академске године утврђује се потребан број наставника и сарадника у односу на уписани број студената по поједином студијском програму, тако да исказани број потребних наставника и сарадника односи се на број „условних наставника и сарадника“. Стварно потребни број је значајно мањи од приказаног у претходној табели. Законски максимално дозвољена норма за једног наставника у радном односу, за једну седмицу износи 12 часова, а за сарадника 10 часова, односно годишња норма за наставника је 360 часова предавања, а за сарадника 300 часова вјежби. У наставку дајемо преглед тренутног стања наставника, сарадника и административног особља на Универзитету.

Тренутно ни један наставник на Универзитету нема максимално дозвољену норму од маскималних 12 часова предавања у току седмице на свим студијским програмима.

**Табела број 11: Преглед тренутног стања академског и административног особља у академској 2021/22**

|  |  |  |  |
| --- | --- | --- | --- |
| **СТАЊЕ У АКАДЕМСКОЈ 2021/22. ГОДИНИ** | | | |
|  | **Стално запослени** | **Ангажовани** | **Укупно** |
| Професор Емеритус | - | **1** | **1** |
| Редовни професори | **10** | **9** | **19** |
| Ванредни професори | **17** | **1** | **18** |
| Доценти | **15** | **21** | **36** |
| Виши асистенти | **5** | **9** | **14** |
| Асистенти | **2** | **2** | **4** |
| Наставник страних језика и вјештина | **1** | **-** | **1** |
| Умјетнички сарадник | **-** | **2** | **2** |
| Лектори | **-** | **-** | **-** |
| **У к у п н о** | **50** | **45** | **95** |

Од укупно изабраних наставника и сарадника у пуном радном односу на Универзитету је 50 наставника (сарадника). Са постојећим бројем наставника се задовољава законски минимум броја наставника у сталном радном односу са пуним радним временом на скоро свим студијским програмима. Универзитет годишњим анализама и плановима регулише попуну наставничког и сарадничког особља до оптималног нивоа за квалитетно извођење наставних активности на свим студијским програмима.

Са постојећом структуром ангажованих могуће је организовати наставни процес, али су неопходна побољшања ради унапређења укупног наставног процеса на Универзитету. Та побољшања ће се кретати у складу са повећањем броја студената на Универзитету и стандардима за повећање квалитета наставе на студисјким програмима.

Радни однос на Универзитету регулисан је [Правилником о раду ( 3.Заснивање радног односа)](Прилози/8.%20Formalno-pravna%20akta/PRAVILNIK%20O%20RADU%20-%2019.02.2016.%20.pdf) те у складу са општим актом Универзитета који се односи на материју избора у звање.

Радни однос и радно оптерећење наставника и сарадника на НУБЛ-у је регулисан у складу са законским одредбама, смјерницама и стандардима за акредитацију и одговарајућим избором у звање. Радно оптерећење наставника и сарадника је усклађено са врстом радног односа и максималним законским оптерећењем које је прописано. С обзиром да је универзитет интегрисан систем, настоје се задовољити оптимални стандарди квалитета наставе и законски минимуми. Према томе, наставници и сарадници, у просјеку остварују 10 часова седмично, односно 6 часова уколико су наставници ангажовани по основу уговора о додатном ангажману. Када су у питању сарадници овај број износи

Конкретне информације о радном оптерећењу наставника и сарадника налазе се у Служби за правне послове универзитета.

Установа има дефинисану политику управљања људским ресурсима и политику развоја знања и компетенција наставника (Статут члан 113-119.)

Сви подаци о усавршавању наставника и сарадника се налазе у научним картонима односно биографијама са библиографијом наставника и сарадника Независног универзитета Бања Лука. Комисије које се формирају у процедурама за избор у одговарајућа звања стриктно су у складу са Законом и општим актима универзитета. Води се рачуна о компетенцијама чланова, како би се осигурао транспарентан, правичан и у оквирима законских услова избор у одговарајуће звање (Правилник о поступку и условима избора у звање члан 18.).

Посебни акти универзитета којима је регулисано ово питање су:

[Правилник о раду](https://nubl.org/wp-content/uploads/2023/07/PRAVILNIK-O-RADU-19.02.2016.-.pdf)

[Правилник о организацији и ситематизацији](https://nubl.org/wp-content/uploads/2022/02/Pravilnik-o-unutrasnjoj-organizaciji.pdf)

[Правилник о стручном усавршавању запослених на Независном универзитету Бања Лука](https://nubl.org/wp-content/uploads/2023/05/Pravilnik-o-strucnom-usavrsavanju-zaposlenih.pdf)

[Правилник о поступку и условима избора у звање](https://nubl.org/wp-content/uploads/2023/05/Pravilnik-o-postupku-i-uslovima-izbora-akademskog-osoblja.pdf)

Универзитет на основу детаљних анализа које се спроводе прије формирања листе одговорних наставника и сарадника и креираног извјештаја о истом (примјер – [Табела за академску 2021-22](Прилози/2.%20Nastavno%20osoblje,%20izbori%20u%20zvanja,%20ugovori,%20naučni%20kartoni/Tabela%20za%20akademsku%202021-22%20-%20LON%20%20-%20NUBL.pdf)) доноси одлуку о додатном ангажовању наставника/сарадника за области у којима постоји дефицит кадра односно о потреби усавршавања постојећег кадра. Овакве одлуке су периодичног карактера, према потребама. План којим се прате избори у звање наставника и сарадника, усваја се у току сваке академске године ( Годишњи план избора у звање [2022/23](Прилози/2.%20Nastavno%20osoblje,%20izbori%20u%20zvanja,%20ugovori,%20naučni%20kartoni/годишњи%20план%20избора%20у%20звање%202022-23.pdf); [2023/24](Прилози/2.%20Nastavno%20osoblje,%20izbori%20u%20zvanja,%20ugovori,%20naučni%20kartoni/годишњи%20план%20избора%20у%20вање%202023-24.pdf) ) . Осим тога поменута анализа, поред анализа самоевалуационих извјештаја које прате основне стратешке циљеве у оквиру [Стратегије развоја (9. РАЗВОЈ НАУЧНО-ИСТРАЖИВАЧКОГ РАДА)](Прилози/8.%20Formalno-pravna%20akta/STRATEGIJA%20NUBL%202017-2025.pdf) и [Правилник о стручном усавршавању запослених на Независном универзитету Бања Лука](Прилози/8.%20Formalno-pravna%20akta/Правилник%20о%20стручном%20усавршавању%20запослених.pdf), почетна је тачка за планирање развоја каријера наставног особља коме је на универзитету омогућено напредовање кроз разне подстицаје и мотивације у виду мобилности кроз разне споразуме и пројекте (споразми о сарадњи), подстицаја развоја научно-истраживачког рада (часопис Сварог, кооперација са високошколским установама са којима НУБЛ сарађује), издаваштва (издавање уџбеника, књига и монографија као издања НУБЛ-а), присуства научним скуповима, конференцијама (Фреска), стручног усавршавања и оспособљавања, пројеката (кроз рад са Институтом) и других видова личног усавршавања.

**Закључак:** Научно наставна вијећа организационих јединица, прије почетка сваког семестра врше преглед научних картона наставника и сарадника, као и анализу оптерећености наставника и сарадника на студијским програмима који се изводе. Листе одговорних наставника и сарадника ( актуелна листа одговорних наставника доступна је на увид у Служби за правне послове универзитета) која се прије почетка сваке академске године доставља надлежном министарству. Поред тога, ННВ и Сенат универзитета разматрају преглед укупног оптерећења за сваког наставника и сарадника у конкретној академској години.

Тренутном анализом листе, укупан број наставника и сарадника одговара потребама студијских програма и довољан је да покрије укупан број часова наставе на студијским програмима које реализује. Тренутно ни један наставник на Универзитету не прелази максимално дозвољену норму предавања у току седмице на свим студијским програмима.

Са постојећим бројем наставника се задовољава законски минимум броја наставника у сталном радном односу са пуним радним временом на свим студијским програмима. Универзитет годишњим анализама и плановима регулише попуну наставничког и сарадничког особља до оптималног нивоа за квалитетно извођење наставних активности на свим студијским програмима.

Са постојећом структуром ангажованих могуће је организовати наставни процес, али су неопходна побољшања ради унапређења укупног наставног процеса на Универзитету. Та побољшања ће се кретати у складу са повећањем броја студената на Универзитету и стандардима за повећање квалитета наставе на студисјким програмима.

**Корективне мјере:**

* Креирати стратегије људских ресурса на основу реално достигнутог стања на Универзитету и у окружењу;
* Обавезати све искусне наставнике у највишим наставнонаучним звањима да припремају своје насљеднике за будућност;
* Омогућити усавршавање младог кадра на престижним домаћим и иностраним универзитетима;

## 5.2. Научноистраживачки и умјетнички рад

Универзитет поставља, као један од основних циљева, јачање научно - истраживачког и умјетничко ‐ истраживачког профила Универзитета. Тај циљ жели постићи повећањем квантитета и квалитета научног и умјетничког истраживања. За квалитетан научно‐истраживачки и умјетничко-истраживачких рад потребно је обезбиједити научно‐истраживачку и умјетничко‐ истраживачку кадровску структуру наставника, повећати број магистраната, доктораната и постдоктораната, повећати број пројеката, а посебно број националних истраживачко‐развојних и међународних научно (умјетничко) ‐истраживачких пројеката. Даље претпоставке које треба да подрже научно (умјетничко)‐истраживачки рад се односе на значајнија улагања у инфрастуктуру те организацијски, финанцијски и законодавни оквир за праћење и повећање научно‐истраживачких активности на Универзитету, са циљем обезбјеђења истраживачке продуктивности и квалитета истраживачких резултата.

Тренутно Универзитет карактерише одговарајућа заинтересованост приступу студијима другог и трећег циклуса, што свакако представља позитиван тренд. Оно што забрињава је изразито низак проценат peer-review публикација произашлих из магистарских радова и докторских дисертација. Такав приступ науци доводи нас до изузетно ниске позиције свјетских научних табела приказа научног утицаја. Развијени свијет улаже значајан дио бруто друштвеног производа (ГДП) у научно‐истраживачке активности са јасном стратегијом раста и циљаног улагања. Значај универзитета и науке широм свијета је посебно актуелизиран у савременој цивилизацији, када се траже одговори на текућа проблемска питања као што су:

* климатске промјене и глобално загријавање,
* исцрпљивање ресурса и извора енергије, одржива привреда и економија,
* тешка обољења, питања морала, етике, исл.

Владе водећих свјетских економских сила и асоцијација ових сила издвајају значајне проценте националних буџета за финасирање реализације њихових научно‐истраживачких стратегија (Европска Комисија:цордис.еуропа.еу/фп7/, САД:www.нсф.гов), уз још веће инвестирање у истраживање и развој од стране малих, средњих и мултинационалних компанија.

Тренутно се у Европској унији улаже око 2% ГДП за научно‐истраживачке и истраживачкоразвојнепројекте. Нажалост, мора се констатирати да не постоји ефикасан законодавни, нити финансијски оквир, системског приступа у иницирању, унапређењу и регулисању научно (умјетничко)‐ истраживачког и истраживачко‐развојног рада на научним институцијама у Босни и Херцеговини од стране свих нивоа власти. Због компликованости уставног и правног уређења БиХ, инхеренције за област научно‐технолошког развоја су распоређене од државе, ентитета до кантона. Универзитет ће се и даље залагати за афирмацију научно-истраживачког рада и стварну законодавну и финансијску подршку из буџета свих нивоа власти. То ће бити трајан задатак свих универзитета у Републици Српској и Босни и Херцеговини.

## Анализа научно-истраживачког рада на Универзитету

## СНАГЕ

* Опредијељеност Универзитета за развој и јачање научно-истраживачког рада на Универзитету;
* Универзитет дјелује у више научних области, што је основна претпоставка за мултидисциплинарна и интердисциплинарна истраживања;
* Постоје реалне потребе за провођење научних истраживања ради побољшања конкурентске позицијwе привреде Републике Српске и БиХ;
* Опредијељеност Универзитета за систематичан и интегрисан развој наставног, образовног и научно-истраживачког рада;

## СЛАБОСТИ

* Већина наставника и сарадника нема довољно искуства у научно- истраживачком раду;
* Већина наставника и сарадника је преоптерећена наставом и другим наставним активностима, те административним обавезама, те тако нема довољно времена за научна и умјетничка истраживања;
* неуједначен број стално запослених наставника и сарадника на факултетима;
* недостатак простора и научно‐истраживачке опреме;
* неразрађени механизми мотивације наставника и сарадника за научна истраживања;
* недовољан број националних и међународних научно‐истраживачких и умјетничко-истраживачких пројеката и недовољан број развојно‐истраживачких пројеката с привредом у Републици Српској и БиХ;
* неуједначен развој факултета;
* недовољна доступност библиотечког фонда и база података дигиталних библиотека);
* недостатан број научно‐истраживачких публикација у индексираним часописима (CC, SCI индекси), осталим индексираним међународним часописима и референтним конференцијама;
* непостојање ефикасног и ажурног информатичког система за праћење научноистраживачких и умјетничко-истраживачких активности и научно‐истраживачких и умјетничко‐ истраживачких ресурса и капацитета;
* неприпремљеност Универзитета за почетак студија студија трећег усаглашених са релевантним европским и свјетским стандардима;

## ПРИЛИКЕ – ШАНСЕ

* интензивније прикључивање међународним нучно‐истраживачким и умјетничко-истраживачким пројектима подржаним фондовима Европске комисије (FP7, COST, EUREKA...);
* повезивање с другим универзитетима у окружењу кроз заједничке истраживачке и развојне пројекте;
* повезивање с релевантним иностраним универзитетима кроз заједничке истраживачке и развојне пројекте;
* ефикасније коришћење националних технолошких пројеката, те јаче повезивање с привредом на тржишно оријентираним истраживачко‐развојним пројектима;
* већа доступност међународних стипендија и олакшана мобилност;
* потреба за научним рјешавањем глобалних економских и финансијских проблема;
* све већа институционализација научно-истраживачког рада;
* сталност и континуираност промјена које долазе из окружења.

## ПРИЈЕТЊЕ – ОПАСНОСТИ

* непостојање и/или спорост успоставе и примјене законског регулисања научноистраживачке и умјетничко‐истраживачке дјелатности на свим нивоима власти;
* недовољно добра позиционираност министарстава за науку и технологију у систему власти;
* недоступност и мањак финансијских средстава за истраживања која долазе из буџета;
* непостојање финансијски подржаних државних билатералних научно‐техничких споразума између Босне и Херцеговине и осталих држава – изузетак је Република Словенија;
* недовољна заинтересованост привреде, јавног сектора и ванпривреде за научно-истраживачке пројекте;
* недовољна отвореност за научно-истраживачки рад;
* неефикасност у евроатлантским интеграцијама, те имиџ “неуређене и нестабилне“ државе, реално оставља домаће истраживаче, научнике и универзитете ван главних научно‐технолошких и финансијских европских кретања;
* даљње погоршање и продубљење свјетске економске и финансијске кризе.

**Стратегија научно – истраживачког рада –** Стратегија НИР треба да постави реалне циљеве подизања нивоа квантитета и квалитета научно (умјетничког)‐истраживачког рада, са приједлогом инструмената њиховог остварења, и са мјерљивим индикаторима њихове реализације и остварења. Стратегијски циљ стратегије **научно – истраживачког рада** је ојачати улогу Универзитета на националном и међународном нивоу подизањем квалитета истраживања, учешћем у значајним националним и међународним научно - истраживачким и истраживачко ‐ развојним пројектима, те остварити научну изврсност, препознатљивости и признатост Универзитета и његових факултета.

Како ниједна држава није довољно богата да би истим интензитетом развијала сва истраживачка подручја, природно је да се снажније подстичу они истраживачи и истраживачке групе који су већ раније показали изврсност у раду, као и подручја од интереса за Републику Српску и БиХ, али и да се посебно подстичу и стимулишу млади истраживачи и научни радници. Подразумијева да свакоме треба пружити почетну подршку, како би се створиле основне претпоставке даљњег развоја.

Табела 1. Преглед издања Независног универзитета Бања Лука

|  |  |  |
| --- | --- | --- |
| **Р.бр** | **Назив књиге** | **Ком** |
|  | Пешевић, Слободан, Суботић, Слободан, Вукасовић, Драган: Пословне финансије (прво издање), 2020 | 35 |
|  | Научно-стручни часопис Сварог,број XИX, октобар 2019 | 2 |
|  | Дивјан, Сретко: Ликовно емоционална интелигенција, 2019 | 69 |
|  | Ристић, Тешо, Ћехајић, Аднан: Основе екологије, 2019 | 106 |
|  | Вујић, Живко: Девет и једанаест, 2019 | 11 |
|  | Тодоровић, Здравко:Геополитичке перспецтиве интеграција Западног Балкана – осврт на Босну и Херцеговину, 2019 | 14 |
|  | Жупљанин, Слободан: Основи маркетинга у трговини, 2019 | 15 |
|  | Тодоровић, Лука: Основе политике, 2019 | 10 |
|  | Праскић, Асим: Припрема дјетета за полазак у школу, 2019 | 10 |
|  | Праскић, Асим: Дидатктичка пракса, 2019 | 12 |
|  | Видаковић, Синиша: Фебови кљуцеви за цитање мисли, 2019 | 5 |
|  | Вукасовић, Драган, Балабан, Младенка, Жупљанин, Слободан: Финансијска анализа – Ефикасан економско-управљачки алат, 2019 | 15 |
|  | Балабан, Младенка, Грубишић, Зоран, Стојановић, Мирјана: Међународно финансијско пословање, 2019 | 20 |
|  | Јовичић, Југослав, Петковић, Стеван: Основе економије јавног сектора, 2019 | 10 |
|  | Марковић, Бранка: Пословна статистика, 2019 | 6 |
|  | Научно-стручни часопис Сварог,број XVIII, мај 2019 | 5 |
|  | Стојановић, Мирјана: Синергетски ефекти кластера, 2019 | 76 |
|  | Маркић, Маринко, Марковић, Бранка: Финансијска и актураска математика, 2019 | 7 |
|  | Војиновић, Жељко, Калинић, Зоран, Пиуковић-Бабичковић Блаженка: Савремено организовање и управљање друштвима за осигурање, 2019 | 523 |
|  | Научно-стручни часопис Сварог,број XVII, октобар 2018 | 43 |
|  | Бронза, Боро: Историја југословенске идеје, 2018 | 10 |
|  | Бајић, Љубан: Откривање прошлости, 2018 | 10 |
|  | Научно-стручни часопис Сварог,број XVI, мај 2018 | 50 |
|  | Научно-стручни часопис Сварог,број XV, октобар 2017 | 22 |
|  | Ковачевић, Предраг: Математика за пети разред, 2017 | 200 |
|  | Вељковић, Божидар: Туризам, 2017 | 172 |
|  | Тица, Жељко: Бањалучки људи фудбала, 2017 | 15 |
|  | Бајић, Љубан: Филозофија васпитања и образовања, 2017 | 20 |
|  | Вуковић, Филип: Живећи брже, 2017 | -- |
|  | С. Жупљанин, Основе маркетинга у трговини, 2019 | 63 |
|  | Научно-стручни часопис Сварог,број XIV, мај 2017 | 3 |
|  | Мартић, МИломир: Омладинске подкултуре, 2017 |  |
|  | Научно-стручни часопис Сварог,број XIII, октобар 2016 | 14 |
|  | Ристић, Тешо: Екоклиматологија са основама метеорологије, 2016 | 141 |
|  | Научно-стручни часопис Сварог,број XII, мај 2016 | 3 |
|  | Калинић, Зоран: Политички менаџмент, 2016 | 15 |
|  | Жупљанин, С Слободан:Менаџмент 2016 | 15 |
|  | Арсеновић, Васо: Формулисање стратегије предузећа; 2016 | 61 |
|  | Милутиновић, Милован: Политички дикурс изблиза; 2016 | 145 |
|  | Рачић, Милан: Избјеглице:(право и стварност); 2015 | 8 |
|  | Ковачевић, Предраг: Математика:уџбеник за осми разред основне школе; 2015 | 203 |
|  | Калинић, Зоран: Савремени јавни сектор; 2015 | 153 |
|  | Научно-стручни часопис Сварог, број 22,2021 | 31 |
|  | Научно-стручни часопис Сварог,број XVIII, мај 2019 | 9 |
|  | Вукасовић, Драган; Пешевић, П. Слободан: Пословна анализа, 2015 | 147 |
|  | Маровић, Борис; Калинић, Зоран;Његомир, Владимир:Осигурање: економско-правни принципи, друго допуњено изд.2015 | 137 |
|  | Научно-стручни часопис сварог,број 10, тематски број: фореwорд девелопмент цхалленгес то 2020, мај 2015 | 8 |
|  | Амиџић, Лидија: Биогеографија,2015 | 237 |
|  | Илић, Предраг: Загађења и контрола квалитета ваздуха у функцији заштите животне средине, 2015 | 98 |
|  | Вељковић, Божидар: Гостољубље – душа туризма, 2015 | 50 |
|  | Б. Вукајловић, Изазови инклузији у васпитању и образовању, 2021 | 53 |
|  | Маровић, Борис; Калинић, Зоран;Његомир, Владимир: Осигурање: економско-правни принципи, 2014 | 422 |
|  | Арсеновић, Божидарка: Пречишћавање индустријских отпадних вода са посебним аспектом на отпадне воде галванско-хемијских процеса, 2014 | 221 |
|  | Дивљан, Сретко: Сунце лети, а дрво се смеје, 2014 | 56 |
|  | Калинић, Зоран; Тица, Жељко: Утакмице које се памте: Фудбалски клуб Борац, 2014 |  |
|  | Научно-стручни часопис Сварог,број IX, октобар 2014. | 130 |
|  | Вукасовић, Драган; Пешевић, П. Слободан: Основе рачуноводства, 2014 | 31 |
|  | Јовичић, Југослав; Миросавић, Сузана: Међународни економски односи, 2014 | 5 |
|  | Научно-стручни часопис Сварог,број VIII, мај 2014 | 110 |
|  | Арсеновић, Божидарка: Хемија и биохемија животне средине, 2014 | 40 |
|  | Љубојевић, Срђан: Еколошко-производни потенцијали љековитог и јестивог биља у шумама и на шумским земљиштима Републике Српске, 2014 | 179 |
|  | Бајић. Љубан: Марксова концепција човјека: прилог поновном пропитивању Марксовог насљеђа, 2013 | 178 |
|  | Зборник предавања: Савремено комуницирање с јавношћу: Едукација представница политичких партија и изабраних представница у органима власти Босне и Херцеговине, 2014 | 179 |
|  | Јањуш, Зоран: Рециклабилност полимерног отпада, 2013 | 216 |
|  | Поповић, Новак; Милутиновић, Милован: Суверено комуницирање: Индивидуални комуникативни суверенитет у пројекцијама технолошког детерминизма, 2013 | 25 |
|  | Тодоровић, Лука: Међудомаћа политика: Дилеме спољне политике Босне и Херцеговине, 2013 | 168 |
|  | Микић, Ђорђе: Политички крај Турског царства на балкану и отомански Срби: насилни и необављени парламентарни избори 1912, 2013 | 376 |
|  | Кајиш, Недељко: Земља благословена и клета, 2013 | 15 |
|  | Научно-стручни часопис Сварог, број VI, мај 2013 | 54 |
|  | Икановић, Јела; Гламочлија, Ђорђе; Лакић, Жељко: Заштита хране, 2013 | 374 |
|  | Ј. Икановић, Агроекологија,2020 | 37 |
|  | Практикум: Савремено комуницирање с јавношћу: Едукација представница политичких партија у БиХ, 2013 | 15 |
|  | Поповић, Владимир: Лидиа Сорелли, 2013 | 162 |
|  | Научно-стручни часопис Сварог, број VII, октобар 2013 | 1 |
|  | Пејичић, Зоран: Жика Пећарић живот са умјетношћу, 2006 | 80 |
|  | Марић, Томо: Миљан – Људи и вријеме у три чина, 2005 (енглески, српски) | 26 |
|  | Кусовац, Сузана: Методика наставе музичке културе у разредној настави: приручник за студенте и учитеље разредне наставе, друго допуњено издање, 2013 | 350 |
|  | Кајиш, Недељко: Културни и књижевни рад Срба у БиХ у првој половини XIX вијека, 2013 | 144 |
|  | Јовичић, Југослав: Међународни економски односи, прво издање, 2012 | 26 |
|  | Сакан, Момчило: Наука о међународним односима, прво издање, 2012 | 193 |
|  | Научно-стручни часопис Сварог, број V, октобар 2012 | 35 |
|  | Мартић, Миломир: Насиље у школи као продукт поремећених вриједности у друштву, 2012 | 33 |
|  | Ковачевић, Предраг: Савремени приступ изучавању математике у петом разреду основне школе, 2012 | 10 |
|  | Вукоје, Јован: Развој васпитања и педагогије, прво издање, 2012 | 43 |
|  | Сакан, Момчило: Геополитика у савременом свету, 2012 | 67 |
|  | Дивљан, Сретко: Дете и визуелна уметност – методика развоја ликовне и сценске културе на предшколском узрасту, 2.допуњено издање, 2012 | 85 |
|  | Сребреница, (стварност и манипулације),2019 | 16 |
|  | Шкрбић, Војислав: Савремено тржиште нафте, 2012 | 104 |
|  | Б.Вукајловић, Могући правци у развоју спорта за особе са инвалидитетом,2021 | 61 |
|  | Павићевић, Сњежана: Нови свјетски поредак и дехуманизација човјека, 2012 | 25 |
|  | Зрнић, Манојла: Стратегијски менаџмент људских ресурса, прво издање, 2012 | 20 |
|  | Вукајловић, Борка; Мешалић, Шаћира: Методички приступ – посебне потребе у васпитању и образовању, прво издање, 2012 | 156 |
|  | Бајић, Љубан: Хајдегерова критика антропологије, 2012. | 107 |
|  | Поплашен, Јелена: Физичко васпитање у основној школи, 2012 | 15 |
|  | Научно-стручни часопис Сварог, број IV, мај 2012 | 10 |
|  | Калинић, Зоран; Војиновић, Жељко; Жарковић, Небојша: Животна осигурања, 2012 | 263 |
|  | Дивљан, Сретко; Историја уметности, 2012 | 195 |
|  | Научно-стручни часопис Сварог, број III, новембар 2011 | 10 |
|  | Голијан, Драган: Законодавна власт Босне и Херцеговине, 2011 | 142 |
|  | Илић, Милан: Опраштање са животом, ИИ допуњено издање , 2011 | 134 |
|  | Шврака, Небојша, Методина наставе физичког васпитања, прво издање, 2011 | 55 |
|  | Јовичић, Југослав; Миросавић, Сузана: Спољно трговинско пословање – Комендиум -, 2011 | 50 |
|  | Међународна конференција Босна и Херцеговина у савременом геополитичком окружењу: Зборник радова, 2011 | 97 |
|  | Научно-стручни часопис Сварог, број II, мај 2011 | 63 |
|  | Чичковић, Радмила: Методи процјене ризика банака и банкарски капитал, 2011 | 299 |
|  | Вукасовић, Драган; Војиновић, Жељко: Финансијска анализа, 2011 | 122 |
|  | Вукајловић, Борка: Инклузивно образовање у теорији и пракси, 2010 | 206 |
|  | Ковачевић, Предраг: Математика 2, прво издање, 2010 | 183 |
|  | Ковачевић, Предраг: Математика 1, прво издање, 2010 | 162 |
|  | Вељковић, Божидар: Српско питање и КПЈ до 1941. године, прво издање, 2010 | 336 |
|  | Микић, Ђорђе: Аустроугарска ратна политика у БиХ 1914-1918, прво издање, 2010 | 66 |
|  | Научно-стручни часопис Сварог, број I, октобар 2010 | 45 |
|  | Сварог број 21, часопис за друштвене и природне науке | 29 |
|  | Милутиновић, Милован: Рат је почео ријечима, прво издање, 2010 | 207 |
|  | Међународна конференција Људска права и слободе: Зборник радова, 2010 | 35 |
|  | Чекрлија, Саша: Суперхост – Задовољан гост као сигуран профит, 2010 | 15 |
|  | Сварог број 20, часопис за друштвене и природне науке | 50 |
|  | Жупљанин С., Слободан: Савремена трговина – Стратегија и политика трговине у БиХ, прво издање, 2010 | 328 |
|  | Вељковић, Божидар: Увод у основе политике, прво издање, 2009 | 310 |
|  | Ковачевић, Предраг: Методика наставе математике са прилозима о бројевима, прво издање, 2009 | 154 |
|  | Дивљан, Сретко; Дивљан, Весна: Методика наставе ликовне културе, прво издање, 2009 | 186 |
|  | Авдаловић,Веселин;Калинић,Зоран;Маровић,Борис; Вoјиновић,Жељко:Управљање ризицима у осигурању, прво издање, 2009 | 125 |
|  | Коковић, Драган: Социологија образовања, прво издање, 2009 | 197 |
|  | Сварог број 23, часопис за друштвене и природне науке | 23 |
|  | Маровић, Борис; Калинић, Зоран: Основни принципи осигурања, прво издање, 2009 | 336 |
|  | Обрадовић, Савка: Породица и социјализација младих, прво издање, 2008 | 20 |
|  | Сакан, Момчило: Методологија науке, прво издање, 2008 | 29 |
|  | Ковачевић, Предраг: Рачунари у почетној настави математике, прво издање, 2008 | 40 |
|  | Сакан, Момчило: Студије мира.Полемологија и иринологија, прво издање, 2008 | 118 |
|  | Д. Вукасовић, Напредна ревизија,2021 | 112 |
|  | Коковић, Драган: Социјална антропологија са антропологијом образовања, прво издање, 2008 | 35 |
|  | Костов, Сотир; Калинић, Зоран: Како да побиједимо на изборима, прво издање, 2008 | 23 |
|  | Илић, Милан: Опраштање са животом, прво издање, 2005 | 352 |
|  | Радослав Раде Савић, Проклетство балканске кафане | 2 |
|  | Крнета, Драгољуб; Попов-Момчиловић, Златиборка: Религијска толеранција у Босни и Херцеговини, прво издање, 2007 | 10 |
|  | Ковачевић, Жељко; Дашић, Давид; Џомбић, Илија: Принципи тржишне економије, прво издање, 2007 | 40 |
|  | Библиотека Стручна књига: Прибишев – Белеслин, Тамара: Сусретање у електронском свету. Деца. Васпитачи. Компјутери. Вртић, прво издање, 2007 | 15 |
|  | Савић, Маринко: Изостајање са наставе, прво издање, 2007 | 15 |
|  | Влајки, Емил: Увод у комуницирање постмодернизма, прво издање, 2007 | 70 |
|  | Електронско пословање, С. Станковић, Д.Вукасовић | 35 |
|  | О. Барашин, Социологија у времену невремена. 2021 | 12 |
|  | Менаџмент људских ресурса у организацијама, Х. Лајшић.2022 | 9 |
|  | Калинић, Зоран: Функција менаџмента у анимирању спонзора, прво издање, 2006 | 359 |
|  | Влајки, Емил: Увод у политику постмодернизма, прво издање, 2006 | 40 |
|  | Х. Лајшић ,Савремени приступи управљању људским ресурсима уз подршку информационих система, 2022 | 10 |
|  | Шврака Н. Методика физичког васпитања код дјеце предшколског васпитања, 2021 | 24 |
|  | М. Аџемовић, З. Калинић, Правни аспекти заштите животне средине, 2022 | 17 |
|  | Кајиш , Н Ћопићева позлата бронзане страже, 2023 | 25 |
|  | Сварог број 25, часопис за друштвене и природне науке,2022 | 30 |
|  | Миломир, В Мартић, Савремена социологија васпитања и образовања,2023 | 25 |
|  | Миломир. В Мартић Савремена социологија (интер) културе | 25 |
|  | Р. Ракочевић , Сензорна терапија помоћу коња, 2021 | 23 |
| **Укупно 13 608** | | |

Универзитет подстиче међународне пројекте путем Канцеларије за међународну сарадњу пружа подршку мобилности студената и наставног ненаставног особља, као и студентима и особљу који долазе на наш Универзитет. Канцеларија организује информативне дане, семинаре, радионице и презентације програма мобилности и представља могућности за пријаве за стипендије. Такође, Канцеларија пружа и савјетодавну помоћ академском особљу приликом пријављивања и вођења међународних пројеката, организује предавања и радионице за запослене на Универзитету о могућностима укључивања у међународне програме.

Канцеларија за међународну сарадњу објављујуе информације о постигнутим споразумима и другим појединостима те расписује конкурс за пријаву наставног, сарадничког и стручног особља на пољу мобилнбости. Истовремено, одржавају се инфо дани и инфо сесија о прогамима мобилности, а информације су доступне и на веб страници Универзитета. Ова активност је у потпуности транспарентна.

Међународна сарадња је једна од најважнијих активности које се спроводе на Универзитету.

Међународна сарадња на Универзитету остварује се кроз:

- спровођење пројеката међународне мобилности студената, наставног и ненаставног особља

- чланство у међународним мрежама и удружењима

- спровођењем међународних истраживачких и научних пројеката

- информисањем универзитетске заједнице о могућностима учешћа и укључивања у међународне пројекте и програме.

Универзитет има развијене облике међународне сарадње кроз европске пројекте, билатералне споразуме, заједничке програме и др. Подстиче све облике међународне сарадње и посебно настоји да створи услове за унапређење међународне сарадње у оним областима у којима таква сарадња до сада није постојала.

Универзитет је посредством основног стратегијског документа, Стратегије развоја конципирао, анализирао и испланирао развој научно-истраживачког и умјетничког рада (9. Развој научно-истраживачког рада). Научни картони наставника и сарадника периодично се ревидирају као и њихово присуство у еминентним научним базама које повећавају видљивост научног рада на Универзитету. Годишњим анализама правне службе прати се испуњеност услова наставног кадра за одговарајуће изборе у звања, те се кроз друге методе и програме мотивише наставно особље на даље стручно усавршавање, нарочито млади кадар. У последњих неколико година предано се ради на јачању научне и културолошке сарадње а другим институцијама сличног карактера што је резултирало организацијом округлих столова, научних скупова и конференција и других пројеката у неколико научних области. Универзитет ће и у наредном периоду настојати пратити усвојене стратешке циљеве развоја.

Универзитет подстиче и обезбјеђује услове наставном особљу кроз све расположиве [истраживачке ресурсе](https://nubl.org/%d0%b8%d1%81%d1%82%d1%80%d0%b0%d0%b6%d0%b8%d0%b2%d0%b0%d1%87%d0%ba%d0%b8-%d1%80%d0%b5%d1%81%d1%83%d1%80%d1%81%d0%b8/):

1.[Научно-истраживачка библиотека](Прилози/3.%20Prostorni,%20materijalno-tehnički%20i%20drugi%20uslovi/НАСТАВНИЧКО%20-%20ИСТРАЖИВАЧКА%20%20БИБЛИОТЕКА.docx) (списак наслова),

2.Приступ [научним базама](https://nubl.org/%D0%B1%D0%B0%D0%B7%D0%B5-%D0%B8-%D1%80%D0%B5%D0%BF%D0%BE%D0%B7%D0%B8%D1%82%D0%BE%D1%80%D0%B8%D1%98%D1%83%D0%BC%D0%B8/) и [библиографским базама](https://nubl.org/%d0%bd%d0%b0%d1%83%d1%87%d0%bd%d0%b5-%d0%b1%d0%b0%d0%b7%d0%b5/)

3.[Међународна сарадња](https://nubl.org/%d0%bc%d0%b5%d1%92%d1%83%d0%bd%d0%b0%d1%80%d0%be%d0%b4%d0%bd%d0%b0-%d1%81%d0%b0%d1%80%d0%b0%d0%b4%d1%9a%d0%b0/)

4.Умјетничке колоније

5.Неопходна информатичка опрема и лабораторија

Примјер оваквог дјеловања Универзитета огледа се у досадашњој пракси:

1.[Сепарат са научним картонима наставника и сарадника](https://nubl.org/%d0%b5-%d0%bd%d0%b8%d1%80-%d0%ba%d0%b0%d1%80%d1%82%d0%be%d0%bd%d0%b8-%d0%bd%d0%b0%d1%81%d1%82%d0%b0%d0%b2%d0%bd%d0%be%d0%b3-%d0%be%d1%81%d0%be%d0%b1%d1%99%d0%b0/)

2.[Научни часопис Сварог](https://svarog.nubl.org/) (објављени радови)

3.[Скупови и конференције](https://nubl.org/%d0%bd%d0%b0%d1%83%d1%87%d0%bd%d0%b8-%d1%81%d0%ba%d1%83%d0%bf%d0%be%d0%b2%d0%b8-%d0%b8-%d0%ba%d0%be%d0%bd%d1%84%d0%b5%d1%80%d0%b5%d0%bd%d1%86%d0%b8%d1%98%d0%b5/)

4.[Међународна конференција ФРЕСКА](https://nubl.org/letter-of-invitation-for-the-2nd-international-scientific-conference-freska-2023/) и др.

У циљу стицања знања и проширивања искустава неопходна је и издавачка дјелатност, која на Независном

универзитету Бања лука почиње већ по оснивању. До сада је на Независном универзитету Бања Лука објављено преко 100 научних књига, уџбеника, монографија и часописа из области историје, економије, права, умјетности, политичких наука, екологије, књижевности ([Издања НУБЛ-а](Прилози/3.%20Prostorni,%20materijalno-tehnički%20i%20drugi%20uslovi/Издања%20НУБЛ.docx)). Истакнути аутори, савремен приступ методологији истраживања, модеран дизајн и приступачност широкој читалачкој публици су основне одлике Независног универзитета као издавача. [Научни часопис Сварог](http://svarog.nubl.org/) тако је постао јединствен у окупљању еминентних научних радова у окружењу и база која служи за даљи развој издаваштва на свим пољима науке. Самим тим, Независни универзитет Бања Лука постаје мјесто гдје млади стручњаци могу да покажу своје научно и ауторско умијеће, што им помаже у њиховом даљем академском усавршавању. Издавачка дјелатност Независног универзитета Бања Лука и у будућности ће се оријентисати на креирање модерних уџбеника за све студијске програме које се изводе на Универзитету и научно - истраживачке радове у часопису Сварог, као и публиковање научних радова и публикација који су продукт мастер радова и докторских дисертација одбрањених на нашем универзитету ( постоје позитивни примјери досадашње праксе таквог публиковања).

Издавачка дјелатност на универзитету регулисана је правилницима:

[Правилник о издавачкој дјелатности](Прилози/8.%20Formalno-pravna%20akta/Pravilnik%20o%20izdavackoj%20djelatnosti%20NUBL%202012.pdf),

[Правилник о уџбеницима](Прилози/8.%20Formalno-pravna%20akta/Pravilnik%20o%20izdavanju%20Udzbenika%20NUBL.pdf).

**Закључак**: Опредијељеност Универзитета за развој и јачање научно-истраживачког рада на Универзитету; Универзитет дјелује у више научних области, што је основна претпоставка за мултидисциплинарна и интердисциплинарна истраживања; Постоје реалне потребе за провођење научних истраживања ради побољшања конкурентске позиције привреде Републике Српске и БиХ; Опредијељеност Универзитета за систематичан и интегрисан развој наставног, образовног и научно-истраживачког рада;

**Корективне мјере:**

* Подстицати индивидуални и колективни развој и напредовање; Европске смјернице и стандарде, у складу са принципима „Болоњске декларације“, прилагодити домаћим условима; Континуирано евалуирати процес напредовања;
* Унапредити сарадњу са реалним сектором кроз споразуме о сарадњи, организовању округлих столова, јавних расправа, консултација трећих страна у изради Елабората о оправданости нових студијских програма и ревизије постојећих, креирање
* Набавка антиплагијат програма ради веће посвећености оригиналности радова и завршних радова студената.

# 6. Ресурси за учење и подршка студентима

## 6.1. Ненаставно особље

НУБЛ посједује адекватано ненаставно особље, у складу за законским уловима и стандарима квалитета, а које својим стручним и професионалним радом обезбеђује успјешну реализацију студијских програма и циљева установе. Постоје сектори чију подршку поред стално запосленог особља чине и екстерни стручњаци (агенције, бирои и стручњаци из одређених области). Независно од тога, универзитет запошљава одговарајући број наненаставног особља, и то:

1. Студентска служба – 4,

2. Дипломирамни правник – 2,

3. Дипломирани економиста – 1,

4. Библиотекар – 1,

5. ИТ служба – 1.

Усавршавање ненаставног особља се врши повремено. Административно особље располаже неопходним компетенцијама, знањима и вјештинама за обављање помоћних и административних послова и њихов рад ни на који начин не омета редовно одвијање научно наставног процеса на Универзитету. Помоћно и административно особље према властитом нахођењу похађа различите програме цјеложивотног учења у оквиру групе послова и задатака које обављају на Универзитету.

**Закључак**: Универзитет посједује минимално законом прописан број ненаставног особља које задовољава квалификационе услове и друге компетенције. Универзитет има сарадњу и са стручним агенцијама и појединцима као подршку одређеним секторима. Примјећена је пракса сарадње наставног и ненаставног особља у савладавању одређених административних оквира и пројекта.

**Корективне мјере:** Креирати стратегију додатног усавршавања административног особља у складу са њиховим компетенцијама и вјештинама, нарочито у сфери информатичке и технолошке писмености, архивског пословања и едекватног пр; Размотрити примјену матрице ротације кадра у оквиру административних послова, уз додатно ангажовање приправника као помоћног ненаставно особља.

## 6.2. Простор и опрема

Са 2314 m2 ( и додатних 725 м2 организационе јединице Факултет за безбједност и заштиту ) Независни универзитет у потпуности обезбјеђује примјерене просторне капацитете за квалитетно обављање дјелатности свих организационих јединица. Универзитет обезбјеђује учионице, лабараторију, библиотеку, читаоницу, компјутерску лабараторију и друге просторије за извођење наставе у складу са пољем природних и друштвених наука. Универзитет константно прати и усклађује ресурсе са потребама наставног процеса и броја студената.

Табела 1. Преглед простора и опреме

|  |  |
| --- | --- |
| ПРОСТОР И ОПРЕМА | |
| Укупна површина корисног пословног простора [м2] | 2314 |
| Укупна површина учионичког простора [м2] | 431,40 |
| Укупна површина простора за практични рад [м2] | 53,75 + 100,75 |
| Површина библиотечког простора [м2] | 53,50 |
| Површина читаоничког простора [м2] | 27,10 |
| Површина простора за студентски стандард [м2] | 16,60 |
| Број амфитеатара | 3 |
| Број учионица | 5 |
| Број библиотека на установи | 1 |
| Број читаоница | 1 |
| Број просторија за практични рад | 2 |
| Број рачунарских учионица | 1 |
| Број рачунара у рачунарским учионицама | 16 |
| Број рачунара у читаоницама | 2 |
| Укупан број рачунара на установи | 56 |
| Укупан број библиотечких јединица | 3000+ |
| Број референтних научних часописа на које установа има претплату | 7 |
| Директан приступ претраживачким базама са научним часописима | ДА |
| Стална интернет веза | ДА |
| Број WЦ кабина | 17 + 1 за инвалиде |

Табела 2. Преглед простора и опреме издбојене организационе јединице Факултет за безбједност и заштиту

|  |  |
| --- | --- |
| ПРОСТОР И ОПРЕМА ФЗБЗ | |
| Академска година | 2021/2022 |
| Укупна површина корисног пословног простора [^п2] | 725 |
| Број амфитеатара | 1 |
| Број учионица | 3 |
| Број библиотека на установи | 1 |
| Број просторија за практични рад | 1 |
| Број рачунарских учионица | 1 |
| Број рачунара у рачунарским учионицама | 17 |
| Укупан број рачунара на установи | 27 |
| Укупан број библиотечких јединица | 2373 |
| Директан приступ претраживачким базама са научним часописима | ДА |
| Стална интернет веза | ДА |
| Посебна опрема, софтвери, учила | Пројектори, апарати за копирање, тв плазма, сервер и др |

Табела 3. Листа просторија са површином у високошколској установи

|  |  |  |  |  |
| --- | --- | --- | --- | --- |
| Р.Б. | Просторија | Број / ознака | Број мјеста / рачунара | Површина м² |
| 1. | Амфитеатар | 1 | 74 столице, 1 рачунар, 1 пројектор | 130 м2 |
| 2. | Слушаонице, учионице | 5 | 307 столица, 6 рачунара, 6 пројектора | 311,40 м2 |
| 3. | Вјежбаонице | / | / | / |
| 4. | Лабораторије |  | 24 столице, 2 рачунара | 53,75 м2 |
| 5. | Компјутерске лабораторије |  | 23 столице, 16 рачунара, пројектор | 100,75 м2 |
| 6. | Радионице | / | / | / |
| 7. | Библиотеке |  | 2 столице,1 рачунар | 53,50 м2 |
| 8. | Читаонице |  | 18 столица, 2 рачунара | 27,10 м2 |
| 9. | Сале | / | / | / |
| 10 | Друштвени простор кафе,кантина | 5 | 24 столице, 8 фотеља | 45,35 м2 |
| 11. | Санитарни чвор | 6+1 | 1 столица | 56,85 м2 |
| 12. | Остава | 1 | 1 столица | 4,40 м2 |
| Укупно | | | |  |
| 13. | Наставнички кабинети | 8 | 35 столица, 14 рачунара | 139,80 м2 |
| 14. | Лабораторије за рад наставног особља | 1 | 6 столица, 5 рачунара | 20,50 м2 |
| 15. | Сала за састанке | 1 | 6 столица, 1 плазма | 24,50 м2 |
| 16. | Студентска служба |  | 3 столице, 3 рачунара | 16,50 м2 |
| 17. | Mузички кабинет | 1 | 43 столице, 1 рачунар | 49,45 м2 |
| 18. | Секретаријат | 1 | 1 столица, 1 рачунар | 12,70 м2 |
| 19. | Студентски савез | 1 | 3 столице, 1 рачунар | 16,60 м2 |
| 20. | Пословни секретар |  | 1 столица, 1 рачунар | 8,75 м2 |
| 21. | Ректорат |  | 3 столице, 1 рачунар | 12,55 м2 |
| Укупно | | | | 1084,48 м2 |

Све просторије за извођење наставе опремљене су видео пројекторима и осталом потребном техничком подршком савременом начину извођења наставе у складу са природом студијског програма. Универзитет поред информатичког кабинета, посједује за потребе студената и запослених одговарајући број рачунара са интернет прикључцима, паметну таблу, камере за снимање, штампаче, скенере, фотокопир апарате и сл. У протеклом периоду, Независни универзитет је одлуком руководства уложио значајна финансијска средства у реновирање постојећих просторија, гдје је оформљен Студентски административни центар Универзитета у склопу кога се налази Студентска и финансијска служба, те координатори организационих јединица и референт за библиотеку. Просторија је опремљена свом неопходном опремом и нуди олакшан приступ студената свим неопходним информацијама сумираним на једном мјесту.

Табела 4. Листа вредније опреме која се користи у наставном процесу у високошколској установи (опрема у вриједности 10.000-100.000 КМ)

|  |  |  |  |
| --- | --- | --- | --- |
| Р.Б. | Назив, тип | Број | |
| 1 | Десктоп рачунар Intel Pentium E5200, 5GB RAM | 1 | |
| 2 | Dell десктоп рачунар i3 3220, 8GB RAM | 1 | |
| 3 | Десктоп рачунар i5 4570, 8GB RAM | 1 | |
| 4 | Fujitsu десктоп рачунар Intel i3-2100, 8GB RAM | 10 | |
| 5 | Десктоп рачунар Intel i5-10400, 8GB RAM | | 1 |
| 6 | Dell Core 2 Duo E7500, 2GB RAM | | 1 |
| 7 | Fujitsu десктоп рачунар Intel Pentium G4400, 8GB RAM | | 1 |
| 8 | Десктоп рачунар AMD Ryzen 5 Pro 4650G, 16GB RAM | | 1 |
| 9 | Dell десктоп рачунар 7040 SFF Mini Intel i5-6500, 8GB RAM | | 1 |
| 10 | Fujitsu десктоп рачунар Intel i3-6100, 8GB RAM | | 2 |
| 11 | Fujitsu десктоп рачунар Intel Pentium G4400, 8GB RAM | | 2 |
| 12 | HP десктоп рачунар Intel Core 2 Duo E8500, 4GB RAM | | 1 |
| 13 | Dell десктоп рачунар Intel i3-3220, 4GB RAM | | 1 |
| 14 | Dell десктоп рачунар Intel Core 2 Duo, 4GB RAM | | 1 |
| 15 | HP десктоп рачунар Intel i7-10700, 8GB RAM | | 6 |
| 16 | HP десктоп рачунар Intel Core 2 Duo E7400, 4GB RAM | | 1 |
| 17 | Десктоп рачунар Intel i3-6100, 16GB RAM | | 1 |
| 18 | Fujitsu десктоп рачунар Intel i5-2400, 4GB RAM | | 1 |
| 19 | HP десктоп рачунар Intel Core 2 Duo E8400, 4GB RAM | | 1 |
| 20 | Fujitsu Lifebook E series лаптоп Intel i5-4300M, 8GB RAM | | 1 |
| 21 | HP Elitebook лаптоп i5 M520, 4GB RAM | | 18 |
| 22 | UniFi Dream Machine | | 1 |
| 23 | SMART Board MX series паметна табла | | 1 |
| 24 | Acer X128H пројектор | | 1 |
| 25 | Konica Minolta Bizhub 287 мулти-функционални штампач | | 2 |
| 26 | Xiaomi 1c монитор 24" монитор VGA, HDMI | | 11 |
| 27 | Asus VP247HAE 24" монитор VGA, HDMI | | 11 |
| 28 | Acer AL1716 19" монитор VGA | | 3 |
| 29 | HP HQ-TRE 24" монитор HDMI | | 9 |
| 30 | Benq MS506 пројектор | | 3 |
| 31 | Acer P1250 пројектор | | 1 |
| 32 | Acer X1228H DLP пројектор | | 1 |
| 33 | Samsung ML-1665 ласерски штампач | | 1 |
| 34 | Kyocera FS-1120 мулти-функционални штампач | | 2 |
| 35 | Канцеларијски оптички миш | | 31 |
| 36 | Канцеларијска тастатура, мембрана | | 31 |
| 37 | Звучници | | 9 |
| 38 | Borg веб камера CA02 | | 10 |
| 39 | Epson пројектор | | 2 |
| 40 | Canon Image Runner 1435i multi-функционални штампач | | 1 |

Универзитет нема студије на даљину, иако у самом Статуту и наставним плановима и програмима студијских програма постоји и варијанта студирања на даљину. С друге стране, учење на даљину се у последњих неколико година на Универзитету користи као метод наставе. Поред стандардне електронске комуникације, онлајн предавања и консултација, користи се платформа за учење Моодле.

Моодле е платформа за учење дизаjнирана да наставницима и студентима омогући jединствен, сигуран и интегрисан систем за стварање персонализованих окружења за учење. Ова платформа нуди моћан сет алата усмjерених на студенте и окружење за учење коjе побољшава и предавања и учење. Конципирана jе тако да не представља замjену класичном, непосредном начину одржавања наставе, приjе би се могло рећи да jе у питању допуна стандардном систему наставе коjа отвара читав спектар нових могућности.

Једноставан интерфеjс, могућност помjерања садржаjа и добро документовани ресурси, уз стална побољшања употребљивости, чине je jедноставним за учење и употребу. Моодле пружа наjфлексибилниjи скуп алата коjи подржава и комбиновано учење и online курсеве. Подешавањем основних карактеристика, лако се може интегрисати све што jе потребно за курс користећи комплетан спектар уграђених функциjа. Неке од функционалности коjе су омогућене путем додатних модула jесу праћење рада студената, тестирање и оцjењивање, међусобна интеракциjа и комуникациjа између учесника у процесу наставе, тj. студената и професора, као и друге практичне ствари. Индивидуалне потребе корисника су у првом плану. Моодле се прилагођава потребама малих група од неколико студената, али и великим групама од неколико стотина учесника.

Базиран jе на интернету и њему се може приступити било гдjе у свиjету. Са подразумиjеваним интерфеjсом за мобилне уређаjе и компатибилношћу са претраживачима, садржаj на Моодле платформи jе лако доступан на различитим интернет прегледачима и уређаjима.

Студенти Независног универзитета Бања Лука, приликом уписа, добиjаjу детаљне инструкциjе за приступ њиховим корисничким подацима помоћу коjих даље приступаjу е - настави. Избором одговараjуће слике студенти приступаjу е-настави факултета коjи студираjу. Осим предмета коjе слушаjу, студенти се приjављуjу и на опциjу Огласна табла бираног факултета и на таj начин омогућуjу администратору да им обезбиjеди увид у неопходне информациjе попут обjаве распореда предавања или распореда термина испитних рокова, осим тога, ова опциjа им омогућава да аутоматски добиjаjу меjлове о сваком новом обавjештењу везаном за промjене термина предавања или испитних рокова, као и о резултатима одржаних испита, односно било коjе врсте обавjештења коjа се тичу њихових студиjа.

**Закључак**: Постојећи просторни капацитети и капацитети у погледу опреме задовољавају прописане стандарде за реализацију наставе на лиценцираним студијским програмима. Настава и рад са студентима одвијају у једној смјени. У случају потребе могао би се увести и рад у двије смјене. Дакле, укупни просторни ресурси су довољни за евентуални упис значајно већег броја студената. Универзитет значајно улаже у основна средства, попут иновирања просторних капацитета и опреме, чиме запосленима креира приступачније и угодније услове за рад, а студентима знатно олакшава приступ информацијама. Уколико би у предстојећем периоду Универзитет наставио са радом на побољшању просторних и других техничких услова, у складу са годишњим плановима рада и развоја, напредовао би до постизања прописаног стандарда у цјелости и сустизања модерних трендова у технологији савремене наставе.

**Корективне мјере:**

* Наставити са континуираном контролом обезбјеђења и осигурања квалитета простора и опреме у складу са усвојеним Правилницима

## 6.3. Библиотека, уџбеници и информатичка подршка

Универзитет благовремено обезбјеђује сваком студенту уџбенике и другу помоћну литературу за савлађивање наставног градива и спремање предиспитних и испитних обавеза из сваког предмета. Настава из сваког предмета је покривена одговарајућим уџбеницима и другим училима.

У циљу ефикасног функционисања наставе и библиотеке Универзитет је усвојио акте везане за квалитет уџбеника и рад библиотеке.

* Правилник о издавачкој дјелатности (стандарди и начин обављања издавачке дјелатности Универзитета, именовање издавачког, уређивачког савјета као и друга питања од значаја за обављање ове дјелатности),
* Правилник о раду библиотеке,
* Правилник о уџбеницима и наставној литератури.

Библиотека је организациона јединица факултета која својом опремљеношћу значајно доприноси квалитету наставног процеса. Библиотека је опремљена уџбеницима, приручницима, додатном уџбеничком литературом и електронским изворима, претежно на српском језику, али и на другим језицима и они у потпуности покривају сва наставна подручја. Фонд библиотека се континуирано обнавља и допуњује савременим уџбеницима и приручницима, електронским изворима, публикацијама владиних организација, техничким извјештајима и публикацијама невладиних организација и сл. Факултет за безбједност и заштиту у оквиру својих просторних капацитета располаже са библиотеком за студијске програме који се изводе на том Факултету.

Центар за обезбјеђење квалитета ( у даљем тексту Центар) систематски прати да ли су сви предети студијских програма који с реализују у оквиру. Универзитета покривени уџбеницима и другом литературом за савладавање наставног градива у потребном броји и вријеме. Прије почетка сваког семестра координатори подносе анализу обавезне и додатне литературе за све предмете. Центар периодично спроводи анкете задовољства студената библиотеком периодично у циљу утврђивања квалитета уџбеника и других наставних маtеријала који се користе у настави.

*Табела 8 – Просјек резултата анкете о задовољству квалитетом наставе (2019-2022) – извод из анализе анкете који се односи на ову организациону јединицу*

|  |  |  |
| --- | --- | --- |
| 1. | Општа оцјена литературе и библиотеке | 8,25 |

Из приложене оцјене и напомена које су студенти навели, јасан је закључак да Универзитет треба да настави рад на информатизацији библиотечких ресурса, повећању фонда наслова који су у електронској форми, прилагођавајући се савременим трендовима и дигитализацији средстава за учење каква се данас у већини случајева користе. Осим тога, студенти немају јасну представу у конретност ставке која се оцјењује, те не узимају у обзир материјале и литературу која се налази на платформи за учење – е-настава.

Табела 9 - Збирни преглед броја библиотечких јединица у високошколској установи

|  |  |  |
| --- | --- | --- |
| БИБЛИОТЕЧКИ РЕСУРСИ  **Збирни преглед броја библиотечких јединица у високошколској установи** | | |
| Р.бр |  | број |
|  | Књиге на српском, босанском и хрватском језику | 2530 |
|  | Књиге на страним језицима | 152 |
|  | Књиге на језицима националних мањина | 3 |
| **Укупно** | | **2685** |
|  | Монографије на српском, босанском и хрватском језику | 25 |
|  | Монографије на страним језицима | 5 |
|  | Монографије на језицима националних мањина | - |
| **Укупно** | | **30** |
|  | Часописи на српском, босанском и хрватском језику | 32 |
|  | Часописи на страним језицима | 10 |
|  | Часописи на језицима националних мањина | - |
| **Укупно** | | **42** |
|  | Уџбеници на српском, босанском и хрватском језику | 285 |
|  | Уџбеници на страним језицима | 30 |
|  | Уџбеници на језицима националних мањина | - |
| **Укупно** | | **315** |
|  | Издања Независног универзитета | 152 |
|  | Наставничко-истраживачка библиотека | 1528 |
|  | Електронска издања | 12 191 |
|  | Библиотечких јединице /наслови/ ФЗБЗ | 2503 |
| **Укупно** | | **14 694** |
|  | | |
| **Укупно библиотечких јединица /наслова/** | | **19 446** |

Због другачијег груписања библиотечке грађе, могућа је непрецизност код података унесених у табелу (број књига, монографија, уџбеника) јер није рађена детаљна подјела на тај начин.

Центар за обезбјеђење квалитета систематски прати да ли су сви предети студијских програма који с реализују у оквиру. НУБЛ-а покривени уџбеницима и другом литературом за савладавање наставног градива у потребном броју. Прије почетка сваког семестра координатори подносе анализу обавезне и додатне литературе за све предмете. Центар периодично спроводи анкете задовољства студената библиотеком у циљу утврђивања квалитета уџбеника и других наставних маtеријала који се користе у настави. Настава из сваког предмета је покривена одговарајућим уџбеницима и другим училима и студенти имају бесплатан приступ уџбеницима, али и електронским издањима која користе у току академске године, као и другу литературу неопходну у научно-истраживачкм раду.

Установа у оквиру библиотеке посједује посебан читаонички простор. као и потребну техничку опремљеност за коришћење и претраживање библиотечког садржаја (рачунаре за претраживање и истраживање, и неограничен приступ Интернету). У Библиотеци, као и у кабинетима наставника и сарадника, могуће је претраживање електронских база часописа и књига.

НУБЛ посједује годишње претплате на референтне научне часописе из области студијских програма другог циклуса , које се из године у годину мијењају и обнављају, у зависности од ранга и актуелности. Неки од поменутих часописа су:

* European Journal of Political Economy ([линк](https://www.sciencedirect.com/journal/european-journal-of-political-economy)),
* Carpathian Journal of Electrical Engineering ([линк](http://cee.cunbm.utcluj.ro/cjee/)),
* Carpathian Journal of Electronic and Computer Engineering ([линк](https://sciendo.com/de/journal/CJECE)).

Универзитет обезбјеђује приступ релевантним приступ разним отвореним [базама](https://nubl.org/%D0%B1%D0%B0%D0%B7%D0%B5-%D0%B8-%D1%80%D0%B5%D0%BF%D0%BE%D0%B7%D0%B8%D1%82%D0%BE%D1%80%D0%B8%D1%98%D1%83%D0%BC%D0%B8/) и [научним базама и часописима међународног карактера](https://nubl.org/%d0%bd%d0%b0%d1%83%d1%87%d0%bd%d0%b5-%d0%b1%d0%b0%d0%b7%d0%b5/), и посједује претплате на одређене међународне часописе.

**Закључак**: У току је стална реинвентура библиотечких јединица (отпис и унос нових јединица). Библиотечки фонд библиотеке НУБЛ-а је бар три пута већи због великог броја копија појединих библотечких јединица. Универзитет континуирано повећава квалитет и квантитет библиотечког фонда. Постоје приступи релевантним научним базама и часописима.

**Корективне мјере:** У оквиру планиране израде новог Информационог система, планирано је креирање сегмента који би, према важећим библиотечким стандардима, у потпуности задовољавао критеријуме дигитализације библиотеке - Библиотечки информациони систем (БИС). НА тај начин ће се омогућити приступ овим информацијама, односно податку о расположивости библиотечких јединица унутар библиотеке, и на е-настави ( и Планирати ангажовање односно обуку додатног кадра са потребним компетенцијама (узети у обзир могућност ангажовања кроз пројекте оспосабљавања приправника), као и осавремењавање читаоничког простора, инсталацијом додатних информатичких ресурса.

# 7. Извори финансирања

|  |
| --- |
| НУБЛ Бања Лука обезбјеђује дугорочна финансијска средства неопходна за финансирање свих кључних активности Факултета. Средства се обезбјеђују из школарина, улагања оснивача и других прихода, у складу са Законом. НУБЛ остварује позитивне финансијске резултате уз ревносно планирање развоја стратешких финансијских циљева и додатних прихода у наредном периоду ([Стратегија развоја: 10.поглавље](Прилози/8.%20Formalno-pravna%20akta/STRATEGIJA%20NUBL%202017-2025.pdf)).  Финансијски извори јесу довољни да обезбједе несметан и квалитетан рад НУБЛ-а и извођење наставе у пуном обиму и по предвиђеном плану, који временски одговара трајању једног студијског програма. НУБЛ стиче средства из школарина, иновација знања и стручног образовања и усавршавања, издавачке дјелатности, оснивачких права, пружања услуга трећим лицима, из пројеката и уговора у вези са реализацијом наставе, истраживања и научног рада, као и из осталих извора (поклон, донација).  Трошкови Факултета су: обезбјеђивање услова за извођење наставе и вјежби, набавке све потребне опреме за извођење наставе и вјежби, опремање лабораторија, обављање научног рада који је у функцији подизања квалитета наставе, научно и стручно усавршавање наставника, сарадника и других запослених, подстицање развоја наставно-научног подмлатка, студијске екскурзије, теренски и практични рад студената, библиотечки фонд, модернизовање рачунарске учионице, међународна сарадња, издавачка дјелатност, трошкови рада и развоја информационог система као подршке наставном процесу, рад студентског парламента и удружења студената, трошкови текућег пословања, зараде запослених у складу са Законом, инвестиције и други трошкови за намјене у складу са Законом. |
| НУБЛ има доступан финансијски план за период законом прописаног трајања студијског програма, који је саставни дио пословног плана високошколске установе. Финансијски план садржи јасно представљене изворе финансирања, те планиране приходе и расходе по врстама и динамици. |

**Закључак:** Универзитет има такве капацитете и окружење да може остварити одговарајуће приходе својим радом на тржишту. Тај аспект дјелатности Универзитета треба добити нову димензију. Значајан износ средстава Универзитет може постићи на тржисту, како својом образовном дјелатношћу, тако и својим научно‐истраживачким радом. Под образовном дјелатношћу с којом Универзитет може остварити значајан приход не мислимо само на студентске уписнине и школарине, већ на образовну дјелатност за не студентску популацију, на образовну дјелатност за различите професионалне структуре грађанства универзитетског окружења, на људе из свих грана привреде.

**Корективне мјере**:

* На Универзитету треба развити доходовну дјелатност на тржишту рада и знања.
* Знање, које постоји на Универзитету, треба да буде једна од главних окосница његовог развоја.
* На Универзитету треба изградити свијест да, без обзира што смо приватна установа и што студенти плаћају сами пуни износ школарине, одређена новчана средства треба зарадити на тржишту.
* Tреба инсистирати на промјени постојеће регулативе у смислу да друштвена заједница сноси дио трошкова школовања студената на приватним универзитетима ( као што сноси дио трошкова лијечења становништва на приватним здравственим установама ).

# 8. Управљање информацијама

НУБЛ представља средње сложен пословни систем, чије боље функционирање захтјева и бољу технологизацију и информатизацију. НУБЛ, Факултети и друге организационе цјелине немају довољно добар увид у цјелокупан систем и његово функционисање. Потреба за ефикаснијим управљачко‐информационим системом је тим већа што се ради о интегрисаном НУБЛ-у у приватном власништву. Због тога је покренут пројекат Интегралног информационог система НУБЛ-а, заснован на основним принципима корпоративног управљања. Интегрални информациони систем НУБЛ-а је у сталној доградњи, а у коначници треба да увеже:

1.Функцију информисања и формалног одлучивања на НУБЛ-у, између НУБЛ-а и његових чланица; управљање документима (правни акти, одлуке, записници, запримање докумената исл.);

2.Интерну размјену података: Статут, Правилници, Позиви, материјали и записници, Наставнонаучна, Умјетничко-научна и Научна вијеће и сл.;

3.Функцију управљања људским ресурсима: матична евиденција запослених, евиденција спољњих сарадника, избори у звања и радна мјеста, уговори о раду, извјештаји о раду оних који их подносе, наставна оптерећења на факултетима, ангажман академског особља НУБЛ-а на другим НУБЛима и сл.;

4.Функцију управљања имовином: опрема, простор, одржавање зграда, текуће одржавање, инвестиционо одржавање, ангажман простора, инвентура, управљање нематеријалном имовином исл.;

5.Функцију финансија и рачуноводства: израда финансијског плана, израда планова набавке по мјестима одговорности, инвестициони програми, дугорочна имовина, материјално књиговодство исл.

6.Информатизацију студентске службе и студенског пријављивања испита путем интернета.

НУБЛ има јединствен информациони систем.Све организационе јединица НУБЛ-а имају јединствен излаз према пружаоцу интернет услуга (МТЕЛ-у) брзином слања и примања пакета од NetBiz 3ADSLFlat - приступна брзина 8192/512.

На НУБЛ-у се налази сервер који ради на Windows Server 2003 R2 Standard Edition platform. НУБЛ посједује властиту wеб страницу www.nubl.org и страницу организационе јединице Факултет за безбједност и заштиту www.fbzbl.net као и платформу за е – наставу www.nubl.org/nublnastava гдје се налазе наставни материјали, материјали са предавања, електронска издања књига и часописа. Научно-стручни часопис „СВАРОГ“ посједује посебну wеб страницу www.svarog.nubl.org гдје се налазе електронска издања свих научних радова објављених у издањима часописа, од оснивања. НУБЛ посједује велики фонд кориснисничких рачуна унутар система интерне комуникације запослених, те студената у оквиру платфоме за учење на даљину. Гледајући из перспективе укупног броја корисничких рачуна везаних за електронску пошту, на НУБЛ-у постоји 81 регистрован рачун у форми ime.prezime@nubl.org, те више од 850 регистрованих корисника е – наставе.

**Закључак**: Универзитет посједује основна средства управљања информацијама у оквиру система функционисања. Примјетна иницијатива за развој и имплементацију стратешких циљева и подциљева развоја у овом домену. Примјетна додатна улагања у софтвере и систем.

**Корективне мјере**:

* Кључни циљеви развоја универзитетског Интегралног информационог система су:

¬ Интегрисана комуникацијско‐мрежна инфраструктура Универзитета;

¬ Информациони систем студентске службе интегрисаног Универзитета;

¬ Софтвер за Учење на даљину;

¬ Библиотечки информациони систем (БИС);

¬ Нормативно регулисање процеса информатизације на нивоу Универзитета;

¬ Развијање управљачког информационог система Универзитета.

* Потребна додатна обука кадра односно академског и неакадемског особља које свакодневно користи ова средства.

# 9. Информисање јавности

НУБЛ има израђене комуникационе стратегије и правилник:

* [Комуникативна стратегија односа с јавношћу](Prateci%20dokumenti/Formalno-pravna%20akta/Komunikativna%20strategija%20Univerziteta.pdf)
* [Правилник о односима с јавношћу Независног универзитета Бања Лука](Prateci%20dokumenti/Formalno-pravna%20akta/Pravilnik%20o%20odnosima%20s%20javnoscu.pdf)

Информисање подразумијева пружање јасних информација о различитим аспектима активности и процеса на Универзитету. Акценат се мора ставити на проширење сазнања одређених циљних група и опште јавности према високом образовању, Универзитету и поједим областима ангажовања факултета.

Постоје најмање двије циљне јавности које треба узети у обзир у оквиру политике информисања:

- интерна јавност у оквиру Универзитета у коју су укључени Управа, Сенат, факултети, студентска служба, професори и студенти;

- екстерна јавност је много комплекснија и чини је: општа јавност, актери високог образовања, научне институције, новинари, кандидати за студијске програме, министарства, агенције, актери научних и стручних скупова и друге друштвене структуре.

Основни облици комуницирања и односа с јавношћу Универзитета

* Информације,
* Обавјештења,
* Интервјуи,
* Изјаве и јавни наступи у емисијама медија,
* Саопштења за јавност,
* Конференције за штампу,
* Научни скупови (међународне конференције и савјетовања),
* Јавне трибине и округли столови,
* Огласне плоче на Универзитету,
* Информативне кампање током уписа студената на факултете,
* Оглашавање путем аудио и видео спотова и билборда,
* Директна комуникација са различитим јавностима,
* Интернет презентација Универзитета,
* Интернет презентација научног часописа Универзитета,
* Директна пошта циљним јавностима е-мејлом,
* Брифинзи новинара и посјетилаца Унииверзитета,
* Друштвене мреже.

Сваке године креира се нови електронски и штампани водич за студенте. Информатор за студенте је унапређиван на основу анализа задовољства корисника и доступан је на званичној страници Универзитета, као и на другим средствима која одржавају односе Универзитета с јавношћу. У оквиру плана наредних активности, намеће се и ставка за иновирање веб странице научног часописа „Сварог“

**Закључак**: Информације се редовно ажурирају и објављују, према томе, видљивост установе у јавности је сегмент којем се посвећује велика пажња. Информације су доступне и на страним језицима (званична веб страница Универзитета). Примјетан тренд раста присутности Универзитета у медијима, кроз ревносне објаве о активностима и предстојећим активностима организационих јединица и институције у цјелости (чланци и најаве у штампаним и дигиталним медијима, као и друштвеним мрежама).

**Корективне мјере**: Потребно је иновирати интернет презентацију научног часописа „Сварог“. Званична веб страница не , као јасан доказ спровођења планираних активности у оквиру овог стандарда и јасној политици о јавној слици установе и информисању јавности. Додатно активирати Службу за маркетинг и односе с јавношћу као главног координатора свих основних облика комуникације и односа с јавношћу Универзитета.

# 10. Континуирано праћење и периодична ревизија програма

Универзитет конципира своје студијске програме као мултидимензионалне и динамичке концепте у стварању и развоју компетитивних предности домаћих студената у све израженијој конкуренцији планетарне “утакмице” - индустрије знања. Стога се на Универзитету непрекидно и упоредо одвијају два паралелна процеса: процес евалуације студијских програма и процес усавршавања истих, како би се на што адекватнији начин одговорило на све веће едукативне захтеве који се стављају пред Универзитет од стране свих његових стејкхолдера.

Константним информисањем о компетентности и кредибилности својих студијских програма у окружењу у коме постоји, а према унапред утврђеним критеријумима и поступцима оцјењивања, Универзитет преусмјерава своје капацитете, редизајнира своје програме и свеукупни рад са жељом да енергично доприноси напретку научног знања и промовише националну културу квалитета, не само образовног процеса и система заштите животне средине, већ и културу квалитета живљења.

Аспекти одвијања студијских програма, као што су циљеви, садржај, структура, методе извођења наставе, оптерећење наставног особља и студената, стручност, практичност, неизоставни су дио сваке системске провјере квалитета свих Факултета. Постоје утврђени поступци за одобравање, праћење и контролу програма студија (Правилник о доношењу и евалуацији студијских програма).

НУБЛ је већ у поступку оснивања пројектован у складу са Законом о високом образовању и Уредбом о оснивању високошколских установа, тако да је од почетка имао квалитетне студијске програме усклађене са Болоњском декларацијом. Курикулуми свих студијских програма прошли су кроз критичку расправу и детаљну анализу на сједницама свих стручних органа Универзитета. Оперативни надзор руководилаца департмана само је још један у низу алата за праћење квалитета и извођења студијског програма.

Студентима је преко оцењивања студијских програма омогућено учешће у осигуравању квалитета студијских програма. Пресјек стања квалитета студијских програма добија се на основу података прикупљених путем писаних упитника од

стране студената које се спроводе на крају сваког семестра школске године.

Програмски гледано, студијски програми су великим дијелом усаглашени са сличним студијским програмима иностраних високошколских установа, од којих је довољан број са европског образовног простора.

Мониторинг и евалуација су дио Стратегије (Процедуре доношења и евалуације студијских програма) који представљају механизам за праћење и анализу остварених резултата, како би се благовремено уочили пропусти у раду, или појачале мјере за спровођење планираних активности. Проводи га радна група за праћење реализације одређених активности која предлаже конкретне мјере за оцјењивање остварених резултата и отклањање уочених пропуста.

Мониторинг и евалуација се врше упоредо са провођењем активности које су предвиђене годишњим Акционим планом. На тај начин се процјењује постигнуто, да би се ефективније управљало резултатима. У том правцу, мониторинг ће обезбједити индикаторе о напретку и резултатима или њиховим потенцијалним недостацима. Са друге стране, радна група ће посредством евалуације објективно цјенити напредак у постизању резултата Стратегије.

Квалитет наставног процеса обезбјеђује се квалитетним програмима и плановима по предметима, професионалним радом наставника и сарадника, праћењем квалитета наставе и предузимањем потребних мјера у случају када се утврди да квалитет није на одговарајућем нивоу. Студијски програми су организовани као редовни и ванредни студији и обављају се у складу са општим актима којима је регулисана област високог образовања и општим актима Независног универзитета. Завршетком првог, другог и трећег циклуса студија у трајању од једне, две, три или четири године, у складу са Уредбом о кориштењу академских титула, стицању научних и стручних звања („Службени гласник Републике Српске“ бр. 111/09 и 102/10.), студенти стичу одговарајуће академске називе односно звања. Студије се изводе на начин прилагођен предвиђеним областима или предметима и то кроз групну наставу и индивидуалне консултације, изузев за обавезне заједничке теоретске предмете за које је настава колективна. Практикује се и примјена савремених комуникативних метода попут онлајн предавања и електронске комуникације, уколико нису створени услови физичког присуства редовних и ванредних студената. Поред редовне праксе у оквиру наставних планова и програма студијских програма, потписани су споразуми о извођењу праксе са разнм привредним субјектима из матичних области студијских програма, како би студенти овладали додатним компетенцијама и вјештинама у оквиру практичне примјене стеченог звања. Посебна пажња се поклања активном учешћу студената у настави и учењу путем рјешавања конкретних проблема са акцентом на самостални рад, развијање критичности и подстицање креативности кроз израде семинарских радова, студија случаја и есеја на задане теме. Квалитет студијског програма се обезбјеђује кроз праћење и провјеру његових циљева, структуре, радног оптерећења студената, као и кроз осавремењавање садржаја и стално прикупљање информација о квалитету програма од одговарајућих организација из окружења. Комисија за обезбјеђење квалитета на основу података које прикупи од студената и дипломираних студената утврђује задовољство корисника датим програмом.

Осим тога, прате се потребе тржишта рада и врше редовне ревизије студијских програма како би били усклађени са тржишним потребама.

Универзитет континуирано сарађује са привредним субјектима, образовним институцијама (школским и предшколским) и другим субјектима у циљу унапређења развоја студијских програма те лиценцирања нових.

На првој сједници Сената, након завршетка претходне академске године, проректор за наставу и студентска питања подноси извјештај о стању на постојећим и плановима за будуће студијске програме, на основу извјештаја организационих јединица.

Посљедње анализе студијских програма показале су потребу за креирањем студијских програма на другом и трећем циклусу студија, као логичних наставака постојећих програма, одакле су произишли Елаборати о оправданости за програм другог циклуса Заштите животне средине 60 ЕЦТС и трећег циклуса студија на Факултету за политичке науке и Факултету за безбједност и заштиту. Независни универзитет из године у годину припрема Елаборате о оправданости извођења нових студисјких програма за које постоји рално утемељење у тржишној тражњи, а томе свједоче и нове дозволе за извођење студијских програма али и документација која је дио Елабората који су у процедури апликације за лиценцирање.

**Закључак**: Постоји континуирана пракса праћења и ревизије студијских програма који прате савремене трендове тржишта и образовања, чему свједочи и велики број апликација за нове студијске програме, као и напредне циклусе студија постојећих програма. Израдом извјештаја организационе јединице периодично врше контролу научно-наставног рада наставника и сарадника, квалитета наставе, актуелности силабуса.

Програмски гледано, студијски програми су великим дијелом усаглашени са сличним  
студијским програмима иностраних високошколских установа, од којих је довољан број са  
европског образовног простора.

Структура студијских програма је задовољавајућа и главне предности су што су програми  
мултидисциплинарни што омогућава широк спектар општег знања студентима у њиховом  
будућен раду.

**Корективне мјере:** Пожељно је иновирати и трогодишње студијске програме, у складу са законом дозвољеним измјенама у самој структури, с обзиром на широк спектар излазних компетенција који прижају исти.

# 11. Периодично спољашње обезбјеђивање квалитета

НУБЛ је акредитован од 2013.године, а реакредитован 2019.године. У поменутом периоду, мимо акредитације високошколске установе као цјелине, акредитован је велики број студијских програма за које Универзитет посједује дозволе за извођење. У сарадњи са Агенцијом за високо образовање и у оквиру ове апликације достављен је приједлог одређеног броја студијских програма који до сада нису акредитовани. С обзиром да је квалитет континуиран процес, Универзитет ће и кроз процесе наредних акредитација, у складу са Планом акредитације студијских програма, аплицирати за вањско вредновање студијских програма који су преостало и и на тај начин заокружити портфељ акредитованих студијских програма који се изводе на НУБЛ-у.

НУБЛ је прошао и процес рангирања, као један од видова ванредног вањског вредновања.

Поред ове провјере НУБЛ у одређеном временском периоду врши екстерну провјеру система квалитета код сертификованих институција.

**Закључак**: НУБЛ пролази поступак периодичне акредитације сваких пет година. Подноси захтјев за акредитацију најмање годину дана прије истека рока важења акредитације. Универзитет акредитује све студијске програме за које има дозволу за рад у складу са Планом акредитације студијских програма који доноси у сарадњи са Агенцијом за високо образовање.

**Корективне мјере:** Пожељно је усвојити годишњи план акредитације студијских програма који до сада нису прошли поступак вањског вредновања, како би се ревносно припремала документација и пратио квалитет наставе и испуњавања стандарда без додатног оптерећења мимо свакодневних задатака особља Универзитета и оптималне прерасподјеле финансијских средстава намијењених финансирању Универзитета.